title: Direktiva Komisije 97/30/EZ od 11. lipnja 1997. o prilagodbi tehničkom napretku Direktive Vijeća 76/758/EEZ u odnosu na gabaritna svjetla, prednja i stražnja pozicijska svjetla i kočna svjetla za motorna vozila i njihove prikolice  Tekst značajan za EGP

text:
               13/Sv. 010

               HR

               Službeni list Europske unije

               52

         31997L0030

               L 171/25

               SLUŽBENI LIST EUROPSKE UNIJE

               11.06.1997.

      DIREKTIVA KOMISIJE 97/30/EZ
   od 11. lipnja 1997.
   o prilagodbi tehničkom napretku Direktive Vijeća 76/758/EEZ u odnosu na gabaritna svjetla, prednja i stražnja pozicijska svjetla i kočna svjetla za motorna vozila i njihove prikolice
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 70/156/EEZ od 6. veljače 1970. u odnosu na homologaciju tipa motornih vozila i njihovih prikolica (1), kako je zadnje izmijenjena Direktivom 96/79/EZ Europskog parlamenta i Vijeća (2), a posebno njezin članak 13. stavak 2.,
   uzimajući u obzir Direktivu Vijeća 76/758/EEZ od 27. srpnja 1976. o usklađivanju zakonodavstava država članica u odnosu na gabaritna svjetla, prednja i stražnja pozicijska svjetla i kočna svjetla za motorna vozila i njihove prikolice (3) kako je zadnje izmijenjena Aktom o pristupanju Austrije, Finske i Švedske, a posebno njezin članak 10.,
   budući da je Direktiva 76/758/EEZ jedna od posebnih Direktiva o postupku EZ homologacije tipa koji je utvrđen Direktivom 70/156/EEZ; dakle, budući da se odredbe utvrđene Direktivom 70/156/EEZ u odnosu na sustave, sastavne dijelove i zasebne tehničke jedinice vozila primjenjuju na ovu Direktivu;
   budući da se posebno u članku 3. stavku 4. i članku 4. stavku 3. Direktive 70/156/EEZ zahtijeva da svaka posebna direktiva ima priložen opisni dokument kao i certifikat o homologaciji tipa na temelju Priloga VI. toj Direktivi kako bi se postupak homologacije tipa mogao računalno obraditi; budući da certifikat o homologaciji tipa predviđen Direktivom 76/758/EEZ treba odgovarajuće izmijeniti;
   budući da te postupke treba pojednostavniti kako bi se održala istovrijednost između određenih posebnih direktiva i odgovarajućih pravilnika Gospodarske komisije Ujedinjenih naroda za Europu (UNECE), predviđena člankom 9. stavkom 2. Direktive 70/156/EEZ, kad se ti pravilnici izmijene; budući da, kao prvi korak, tehničke zahtjeve Direktive 76/758/EEZ treba zamijeniti onima iz pravilnika br. 7, 87, i 91 upućivanjem na mjesto na kojem se oni nalaze u Pravilniku;
   budući da je potrebno uključiti svjetla za vožnju po danu, treća kočna svjetla i bočna svjetla za označivanje u djelokrug Direktive 76/758/EEZ;
   budući da se upućuje na Direktivu Vijeća 76/756/EEZ (4), kako je zadnje izmijenjena Direktivom Komisije 97/28/EZ (5) i na Direktivu Vijeća 76/761/EEZ (6), kako je zadnje izmijenjena Aktom o pristupanju Austrije, Finske i Švedske;
   budući da su mjere predviđene ovom Direktivom u skladu s mišljenjem Odbora za prilagodbu tehničkom napretku uspostavljenog Direktivom 70/156/EEZ,
   DONIJELA JE OVU DIREKTIVU:
   Članak 1.
   Direktiva 76/758/EEZ mijenja se kako slijedi:

               1.

               Naslov se zamjenjuje sljedećim:
               „o usklađivanju zakonodavstava država članica u odnosu na gabaritna svjetla, prednja i stražnja pozicijska svjetla, kočna svjetla, svjetla za vožnju po danu i bočna svjetla za označivanje za motorna vozila i njihove prikolice.”

               2.

               Članak 1. stavak 1. zamjenjuje se sljedećim:
               „1.   Države članice dodjeljuju EZ homologaciju tipa sastavnog dijela za svaki tip gabaritnih svjetala, prednjih i stražnjih pozicijskih svjetala, kočnih svjetala, svjetala za vožnju po danu i bočnih svjetala za označivanje koji zadovoljava zahtjeve izvedbe i ispitivanja utvrđene u odgovarajućim prilozima.”

               3.

               Članci 2., 3. i 4. zamjenjuju se sljedećim:
               „Članak 2.
               Države članice, za svaki tip gabaritnih svjetala, prednjih i stražnjih pozicijskih svjetala, kočnih svjetala, svjetala za vožnju po danu i bočnih svjetala za označivanje koji odobre u skladu s člankom 1., dodjeljuju proizvođaču oznaku EZ homologacije tipa sastavnog dijela koja je u skladu s uzorkom prikazanim u Prilogu I., Dodatku 3.
               Države članice poduzimaju sve potrebne mjere kako bi spriječile uporabu oznaka koje bi mogle dovesti do zabune između gabaritnih svjetala, prednjih i stražnjih pozicijskih svjetala, kočnih svjetala, svjetala za vožnju po danu i bočnih svjetala za označivanje koja su homologirana u skladu s člankom 1. i ostalih naprava.
               Članak 3.
               1.   Nijedna država članica ne može zabraniti stavljanje na tržište gabaritnih svjetala, prednjih ni stražnjih pozicijskih svjetala, kočnih svjetla, svjetala za vožnju po danu ni bočnih svjetala za označivanje iz razloga koji se odnosi na njihovu izvedbu ili način rada ako imaju oznaku EZ homologacije tipa sastavnog dijela.
               2.   Međutim, država članica može zabraniti stavljanje na tržište gabaritnih svjetala, prednjih i stražnjih pozicijskih svjetala, kočnih svjetala, svjetala za vožnju po danu i bočnih svjetala za označivanje koja imaju oznaku EZ homologacije tipa sastavnog dijela, u slučaju trajne nesukladnosti s odobrenim tipom.
               Ta država odmah obavješćuje ostale države članice i Komisiju o poduzetim mjerama, navodeći razloge svoje odluke.
               Članak 4.
               Nadležna tijela država članica međusobno se obavješćuju, putem postupaka navedenih u članku 4. stavku 6. Direktive 70/156/EEZ, o svakoj homologaciji koju dodijele, odbiju ili povuku u skladu s ovom Direktivom.”

               4.

               Članak 5. stavak 1. zamjenjuje se sljedećim:
               „1.   Ako država članica koja je dodijelila EZ homologaciju tipa sastavnog dijela zaključi da postoji niz gabaritnih svjetala, prednjih i stražnjih pozicijskih svjetala, kočnih svjetala, svjetala za vožnju po danu i bočnih svjetala za označivanje koja imaju oznaku EZ homologacije tipa sastavnog dijela, a nisu u skladu s odobrenim tipom, ona poduzima potrebne mjere za postizanje sukladnosti tih proizvodnih modela s homologiranim tipom. Nadležna tijela te države članice obavješćuju nadležna tijela druge države članice o poduzetima mjerama koja u slučaju trajne nesukladnosti mogu povući EZ homologaciju tipa. Spomenuta tijela poduzimaju iste mjere ako ih nadležna tijela druge države članice obavijeste o nepostizanju sukladnosti.”

               5.

               Članci od 6. do 9. zamjenjuju se sljedećim:
               „Članak 6.
               Svaka odluka donesena u skladu s odredbama donesenima za provedbu ove Direktive, da se odbije ili povuče EZ homologacija tipa gabaritnih svjetala, prednjih i stražnjih pozicijskih svjetala, kočnih svjetala, svjetala za vožnju po danu i bočnih svjetala za označivanje ili da se zabrani njihovo stavljanje na tržište ili uporaba, mora sadržavati detaljne razloge na kojima se temelji. O takvim odlukama se obavještava zainteresirana strana, koju istodobno treba obavijestiti o pravnim lijekovima koji su joj na raspolaganju prema pravu koje je na snazi u državama članicama i o dozvoljenim rokovima za korištenje pravnih lijekova.
               Članak 7.
               Nijedna država članica ne može odbiti dodijeliti EZ homologaciju tipa ni nacionalnu homologaciju tipa za svako vozilo na temelju gabaritnih svjetala, prednjih i stražnjih pozicijskih svjetala, kočnih svjetala, svjetala za vožnju po danu i bočnih svjetala za označivanje koja imaju oznaku EZ homologacije tipa sastavnog dijela i ako su ugrađena u skladu sa zahtjevima određenima u Direktivi 76/756/EEZ.
               Članak 8.
               Nijedna država članica ne može odbiti ni zabraniti prodaju, registraciju, stavljanje u uporabu ni korištenje bilo kojeg vozila na temelju gabaritnih svjetala, prednjih i stražnjih pozicijskih svjetala, kočnih svjetala, svjetala za vožnju po danu i bočnih svjetala za označivanje koja imaju oznaku EZ homologacije tipa sastavnog dijela i ako su ugrađena u skladu sa zahtjevima određenima u Direktivi 76/756/EEZ.
               Članak 9.
               U svrhu ove Direktive ‚vozilo’ znači svako motorno vozilo namijenjeno uporabi na cesti, sa ili bez nadogradnje, koje ima najmanje četiri kotača i najveću konstrukcijsku brzinu veću od 25 km/h, i njegove prikolice, osim vozila koja se kreću po tračnicama, traktora za poljoprivredu i šumarstvo te pokretnih strojeva.”

               6.

               Prilozi se zamjenjuju Prilogom ovoj Direktivi.

         Članak 2.
   1.   Od 1. siječnja 1998. ili, šest mjeseci od stvarnog datuma objave ako se tekstovi iz članka 3. objave nakon 1. srpnja 1997., države članice ne smiju iz razloga koji se odnosi na gabaritna svjetla, prednja i stražnja pozicijska svjetla, kočna svjetla, svjetla za vožnju po danu i bočna svjetla za označivanje:

               —

               odbiti, s obzirom na tip vozila ili tip svjetla spomenutoga gore, dodijeliti EZ homologaciju tipa ni nacionalnu homologaciju tipa, ni

               —

               zabraniti registraciju, prodaju ni stavljanje u uporabu vozila, ni prodaju ni stavljanje u uporabu gabaritnih svjetala, prednjih i stražnjih pozicijskih svjetala, kočnih svjetala, svjetala za vožnju po danu i bočnih svjetala za označivanje,

         ako ta svjetla zadovoljavaju zahtjeve Direktive 76/758/EEZ, kako je izmijenjena ovom Direktivom i da su, što se tiče vozila, ugrađena u skladu sa zahtjevima utvrđenima u Direktivi 76/756/EEZ.
   2.   Od 1. listopada 1998. države članice:

               —

               neće više dodjeljivati EZ homologaciju tipa, i

               —

               mogu odbiti dodijeliti nacionalnu homologaciju tipa

         za svaki tip vozila, iz razloga koji se odnosi na gabaritna svjetla, prednja i stražnja pozicijska svjetla, kočna svjetla, svjetla za vožnju po danu i bočna svjetla za označivanje, i za svaki tip gabaritnih svjetala, prednjih i stražnjih pozicijskih svjetala, kočnih svjetala, svjetala za vožnju po danu i bočnih svjetala za označivanje, ako nisu zadovoljeni zahtjevi Direktive76/758/EEZ, kako je izmijenjena ovom Direktivom.
   3.   Od 1. listopada 1999., u smislu članka 7. stavka 2. Direktive 70/156/EEZ primjenjuju se zahtjevi Direktive 76/758/EEZ koji se odnose na gabaritna svjetla, prednja i stražnja pozicijska svjetla, kočna svjetla, svjetla za vožnju po danu i bočna svjetla za označivanje kao sastavne dijelove, kako su izmijenjeni ovom Direktivom.
   4.   Ne uzimajući u obzir gornje stavke 2. i 3. u smislu zamjenskih dijelova, države članice nastavljaju dodjeljivati EZ homologaciju tipa za gabaritna svjetla, prednja i stražnja pozicijska svjetla, kočna svjetla, svjetla za vožnju po danu i bočna svjetla za označivanje, i dozvoljavati njihovu prodaju i stavljanje u uporabu u skladu s prethodnim inačicama Direktive 76/758/EEZ, ako ta svjetla

               —

               namijenjena za ugradnju u vozila koja su već u uporabi, i

               —

               zadovoljavaju zahtjeve navedene Direktive, koji su se primjenjivali kada su vozila prvi put registrirana.

         Članak 3.
   Stavci i prilozi UNECE pravilnika br. 7, 87 i 91, koji se navode u točkama 2.1. priloga II., III. i IV. objavljuju se u Službenom listu Europskih zajednica prije 1. srpnja 1997.
   Članak 4.
   1.   Države članice donose zakone i propise potrebne za usklađivanje s odredbama ove Direktive prije 1. siječnja 1998.; međutim, ako se tekstovi iz članka 3. objave nakon 1. srpnja 1997. države članice ispunjavaju ovu obvezu šest mjeseci od stvarnog datuma objave tih tekstova. One o tome odmah obavješćuju Komisiju.
   One primjenjuju te odredbe od 1. siječnja 1998. ili, ako se tekstovi iz članka 3. objave nakon 1. srpnja 1997., države članice primjenjuju te odredbe šest mjeseci od stvarnog datuma objave tekstova.
   Kada države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   2.   Države članice Komisiji dostavljaju tekstove glavnih odredaba nacionalnog prava koje donesu u području na koje se odnosi ova Direktiva.
   Članak 5.
   Ova Direktiva stupa na snagu dvadesetog dana od dana objave u Službenom listu Europskih zajednica.
   Članak 6.
   Ova je Direktiva upućena državama članicama.

      Sastavljeno u Bruxellesu 11. lipnja 1997.

            Za Komisiju

         Martin BANGEMANN

            Član Komisije

      (1)  SL L 42, 23.2.1970., str. 1.

      (2)  SL L 18, 21.1.1997., str. 7.

      (3)  SL L 262, 27.9.1976., str. 54.

      (4)  SL L 262, 27.9.1976., str. 1.

      (5)  SL L 171, 30.6.1997., str. 1.

      (6)  SL L 262, 27.9.1976., str. 96.
   PRILOG
   „
         POPIS PRILOGA

                     PRILOG I.:

                  Administrativne odredbe za EZ homologaciju tipa

                        Dodatak 1.:

                  Opisni dokument

                        Dodatak 2.:

                  Certifikat o EZ homologaciji tipa

                        Dodatak 3.:

                  Uzorci oznake EZ homologacije tipa sastavnog dijela

                     PRILOG II.:

                  Područje primjene i tehnički zahtjevi za gabaritna svjetla, prednja i stražnja pozicijska svjetla i kočna svjetla

                     PRILOG III.:

                  Područje primjene i tehnički zahtjevi za svjetla za vožnju po danu

                     PRILOG IV.:

                  Područje primjene i tehnički zahtjevi za bočna svjetla za označivanje

         PRILOG I.
         ADMINISTRATIVNE ODREDBE ZA EZ HOMOLOGACIJU TIPA
         1.   OVAJ SE PRILOG BAVI EZ HOMOLOGACIJOM TIPA SASTAVNOG DIJELA ZA:
         1.1.   gabaritna svjetla, prednja i stražnja pozicijska svjetla i kočna svjetla namijenjena za uporabu na motornim vozilima i njihovim prikolicama, a koja zadovoljavaju zahtjeve navedene u Prilogu II.;
         1.2.   svjetla za vožnju po danu namijenjena za uporabu na motornim vozilima, a koja zadovoljavaju zahtjeve navedene u Prilogu III.;
         1.3.   bočna svjetla za označivanje namijenjena za uporabu na motornim vozilima i njihovim prikolicama, a koja zadovoljavaju zahtjeve navedene u Prilogu IV.
         2.   ZAHTJEV ZA EZ HOMOLOGACIJU TIPA SASTAVNOG DIJELA
         2.1.   Zahtjev za EZ homologaciju tipa sastavnog dijela prema članku 3. stavku 4. Direktive 70/156/EEZ za tip gabaritnog svjetla, prednjeg i stražnjeg pozicijskog svjetla, kočnog svjetla, svjetla za vožnju po danu i bočnog svjetla za označivanje treba podnijeti proizvođač.
         2.2.   Ogledni primjerak za opisni dokument dan je u Dodatku 1.
         Tehničkoj službi koja je odgovorna za provedbu ispitivanja za homologaciju tipa mora se dostaviti sljedeće:
         2.3.1.   Dva uzorka opremljena preporučenim svjetlom ili svjetlima; ako se homologacija primjenjuje na uređaje koji nisu istovjetni, ali su simetrični i prikladni za ugradbu jedan na lijevu i jedan na desnu stranu vozila i/ili, alternativno, jedan prema naprijed i jedan prema natrag, ta dva dostavljena uzorka mogu biti istovjetna i prikladna za ugradbu samo na desnu ili samo na lijevu stranu vozila i/ili, alternativno, samo prema naprijed ili samo prema natrag; u slučaju kočnog svjetla s dvije razine jakosti, uz zahtjev za homologaciju treba također dostaviti dva uzorka dijelova koji tvore sustav koji osigurava dvije razine jakosti.
         3.   OZNAČIVANJE
         Uređaji dostavljeni za EZ homologaciju tipa sastavnog dijela moraju imati:
         3.1.1.   trgovački naziv ili trgovačku oznaku proizvođača;
         3.1.2.   u slučaju svjetala sa zamjenjivim svjetlosnim izvorima: tip (tipovi) propisane žarulje sa žarnom niti;
         3.1.3.   u slučaju svjetala s nezamjenjivim svjetlosnim izvorima: nazivni napon u voltima (voltaža) i snaga u vatima (vataža).
         3.2.   Ove oznake trebaju biti jasno čitljive i neizbrisive i trebaju biti postavljene na osvjetljavajuću površinu, ili na jednu od osvjetljavajućih površina uređaja. One se trebaju vidjeti izvana kad je uređaj postavljen na vozilo.
         3.3.   Svaki uređaj treba imati dovoljno prostora za oznaku EZ homologacije tipa sastavnog dijela. Taj se prostor treba označiti na nacrtima navedenima u Dodatku 1.
         4.   DODJELJIVANJE EZ HOMOLOGACIJE TIPA SASTAVNOG DIJELA
         4.1.   Ako su zadovoljeni postavljeni zahtjevi, treba se dodijeliti EZ homologacija tipa prema članku 4. stavku 3. i, ako je primjenjivo, članku 4. stavku 4. Direktive 70/156/EEZ.
         4.2.   Uzorak certifikata o EZ homologaciji tipa dan je u Dodatku 2.
         4.3.   Homologacijski broj u skladu s Prilogom VII. Direktivi 70/156/EEZ dodjeljuje se svakom tipu gabaritnog svjetla, prednjeg i stražnjeg pozicijskog svjetla, kočnog svjetla, svjetla za vožnju po danu i bočnog svjetla za označivanje koji je homologiran. Ista država članica ne smije dodijeliti isti broj drugom tipu gabaritnog svjetla, prednjeg i stražnjeg pozicijskog svjetla, kočnog svjetla, svjetla za vožnju po danu i bočnog svjetla za označivanje.
         4.4.   Ako je EZ homologacija tipa sastavnog dijela zatražena za tip uređaja za osvjetljavanje i svjetlosnu signalizaciju koji obuhvaća gabaritno svjetlo, prednje i stražnje pozicijsko svjetlo, kočno svjetlo, svjetlo za vožnju po danu ili bočno svjetlo za označivanje i druga svjetla, jedinstveni broj EZ homologacije tipa sastavnog dijela može se dodijeliti pod uvjetom da gabaritno svjetlo, prednje i stražnje pozicijsko svjetlo, kočno svjetlo, svjetlo za vožnju po danu ili bočno svjetlo za označivanje zadovoljava zahtjeve ove Direktive i da svako od drugih svjetala, koje čini dio uređaja za osvjetljavanje i svjetlosnu signalizaciju za koji je zatražena EZ-homologacija tipa sastavnog dijela, zadovoljava posebnu Direktivu koja se na njega primjenjuje.
         5.   OZNAKA EZ HOMOLOGACIJE TIPA SASTAVNOG DIJELA
         5.1.   Pored označivanja navedenog u točki 3.1. svako gabaritno svjetlo, prednje i stražnje pozicijsko svjetlo, kočno svjetlo, svjetlo za vožnju po danu i bočno svjetlo za označivanje, koje je sukladno tipu homologiranom prema ovoj Direktivi, treba imati oznaku EZ homologacije tipa sastavnog dijela.
         Ova se oznaka sastoji od:
         5.2.1.   pravokutnika oko slova „e”, iza kojeg se nalazi razlikovni broj ili slova države članice koja je dodijelila EZ homologaciju tipa:

                     1

                     za Njemačku

                     2

                     za Francusku

                     3

                     za Italiju

                     4

                     za Nizozemsku

                     5

                     za Švedsku

                     6

                     za Belgiju

                     9

                     za Španjolsku

                     11

                     za Ujedinjenu Kraljevinu

                     12

                     za Austriju

                     13

                     za Luksemburg

                     17

                     za Finsku

                     18

                     za Dansku

                     21

                     za Portugal

                     23

                     za Grčku

                     IRL

                     za Irsku

               5.2.2.   u blizini pravokutnika „osnovni homologacijski broj” sadržan u odjeljku 4 broja homologacije tipa navedenog u Prilogu VII. Direktivi 70/156/EEZ, kojemu prethode dvije brojke koje označuju redni broj dodijeljen najnovijim glavnim tehničkim izmjenama odgovarajućeg Priloga Direktivi 76/758/EEZ na dan kad je EZ homologacija tipa dodijeljena. U ovoj Direktivi taj redni broj izmjene je

                     —

                     02 za Prilog II.,

                     —

                     00 za Prilog III.,

                     —

                     00 za Prilog IV.;

               dodatnog (dodatnih) simbola kako slijedi:
         5.2.3.1.   na uređajima koji zadovoljavaju zahtjeve ove Direktive u odnosu na prednja gabaritna svjetla i prednja pozicijska svjetla, slovo „A”;
         5.2.3.2.   na uređajima koji zadovoljavaju zahtjeve ove Direktive u odnosu na stražnja gabaritna svjetla i stražnja pozicijska svjetla, slovo „R”;
         5.2.3.3.   na uređajima koji zadovoljavaju zahtjeve ove Direktive u odnosu na kočna svjetla, slovo „S” za kojim slijedi broj „1” ako uređaj ima jednu razinu jakosti, broj „2” ako uređaj ima dvije razine jakosti te broj „3” ako uređaj zadovoljava posebne zahtjeve za kategoriju S3 kočnih svjetala;
         5.2.3.4.   na uređajima koji obuhvaćaju oba, to jest stražnje pozicijsko svjetlo i kočno svjetlo, koji zadovoljavaju zahtjeve ove Direktive u odnosu na takva svjetla, slova „R” i „S1” ili „S2”, ovisno o slučaju, razdvojena vodoravnom crticom;
         5.2.3.5.   na uređajima koji zadovoljavaju zahtjeve ove Direktive u odnosu na svjetla za vožnju po danu, slova „RL”;
         5.2.3.6.   na uređajima koji zadovoljavaju zahtjeve ove Direktive u odnosu na bočna svjetla za označivanje, jedan od simbola „SM1” ili „SM2”, ovisno o kategoriji uređaja;
         5.2.3.7.   na prednjim ili stražnjim pozicijskim svjetlima koji imaju kutove vidljivosti asimetrične s obzirom na referencijsku os u vodoravnom smjeru, strelica usmjerena prema strani na kojoj su fotometrijske specifikacije zadovoljene do kuta H = 80°;
         5.2.3.8.   na svjetlima koja se mogu upotrebljavati kao pojedinačna svjetla i kao dio sklopa od dva svjetla, dodatno slovo „D” na desno od simbola navedenog u točkama od 5.2.3.1. do 5.2.3.4.
         5.3.   Oznaka EZ homologacije tipa sastavnog dijela treba se postaviti na leću svjetla ili na jednu od leća na način da je neizbrisiva i jasno čitljiva čak i kad su svjetla postavljena na vozilo.
         Raspored homologacijske oznake.
         5.4.1.   Neovisna svjetla:
         Primjeri oznake EZ homologacije tipa sastavnog dijela dani su u dodatku 3., slika 1.
         Udružena, spojena ili uzajamno povezana svjetla:
         Ako je dodijeljen jedinstveni broj EZ homologacije sastavnog dijela, kao u točki 4.4. gore, za tip uređaja za osvjetljavanje i svjetlosnu signalizaciju koji obuhvaća gabaritno svjetlo, prednje i stražnje pozicijsko svjetlo, kočno svjetlo, svjetlo za vožnju po danu, bočno svjetlo i druga svjetla, jedinstvena oznaka EZ homologacije tipa sastavnog dijela može se postaviti, sastojeći se od:
         5.4.2.1.1.   pravokutnika oko slova „e”, iza kojeg se nalazi razlikovni broj ili slova države članice koja je dodijelila EZ homologaciju tipa (vidjeti točku 5.2.1.);
         5.4.2.1.2.   osnovnog homologacijskog broja (vidjeti točku 5.2.2., prva polovica rečenice);
         5.4.2.1.3.   ako je potrebno, zahtijevane strelice, ako se ona odnosi na sklop svjetala kao cjelinu.
         Ova oznaka može biti smještena bilo gdje na svjetlima koja su udružena, spojena ili uzajamno povezana, pod uvjetom:
         5.4.2.2.1.   da ju se može vidjeti nakon ugradbe svjetala;
         5.4.2.2.2.   da ni jedan element koji emitira svjetlo, a koji je sastavni dio udruženih, spojenih ili uzajamno povezanih svjetala, ne može biti uklonjen bez istovremenog uklanjanja homologacijske oznake.
         Identifikacijski simbol za svako svjetlo koje odgovara svakoj direktivi prema kojoj je EZ homologacija tipa sastavnog dijela dodijeljena, zajedno s rednim brojem (vidjeti točku 5.2.2, druga polovina rečenice) i, gdje je potrebno, slovo „D” te zahtijevana strelica trebaju biti označeni:
         5.4.2.3.1.   na odgovarajuću površinu emitiranja svjetla; ili
         5.4.2.3.2.   na skupinu, na način da svako od udruženih, spojenih ili uzajamno povezanih svjetala može biti jasno prepoznato.
         5.4.2.4.   Dimenzije sastavnih dijelova ove oznake ne smiju biti manje od najmanjih dimenzija određenih za pojedinačne oznake u različitim direktivama prema kojima su EZ homologacije tipa sastavnih dijelova dodijeljene.
         5.4.2.5.   Primjeri oznake EZ homologacije tipa sastavnog dijela za svjetlo koje je udruženo, spojeno ili uzajamno povezano s drugim svjetlima dani su u dodatku 3., slici 2.
         Svjetla uzajamno povezana s drugim svjetlima, čije se leće mogu upotrijebiti i za druge tipove glavnih svjetala:
         5.4.3.1.   primjenjuju se odredbe navedene u točki 5.4.2. gore;
         5.4.3.2.   osim toga, ako su upotrijebljene iste leće, kasnije svjetlo može nositi različite homologacijske oznake koje se odnose na različite tipove glavnih svjetala ili sklopova svjetala, pod uvjetom da tijelo glavnog svjetla, čak ako se i ne može razdvojiti od leća, obuhvaća prostor opisan u točki 3.3. gore i da ima homologacijske oznake stvarnih funkcija;
         5.4.3.3.   ako različiti tipovi glavnih svjetala sadržavaju isto tijelo, kasniji mogu imati različite homologacijske oznake.
         5.4.3.4.   Primjeri oznake EZ homologacije tipa sastavnog dijela za svjetla uzajamno povezana s glavnim svjetlom dani su u dodatku 3., slici 3.
         6.   PREINAKE TIPA I IZMJENE HOMOLOGACIJA
         6.1.   U slučaju preinaka tipa koji je homologiran prema ovoj Direktivi treba primijeniti odredbe članka 5. Direktive 70/156/EEZ.
         7.   SUKLADNOST PROIZVODNJE
         7.1.   Opće je pravilo da se mjere za osiguravanje sukladnosti proizvodnje trebaju poduzeti u skladu s odredbama navedenima u članku 10. Direktive 70/156/EEZ.
         7.2.   Svaki uređaj naveden u točki 1.1. gore treba zadovoljavati fotometrijske i kolorimetrijske uvjete određene u točkama 6. i 8. (1) Međutim, u slučaju da je uređaj određen slučajnim odabirom iz serijske proizvodnje, zahtjevi glede najmanje jakosti emitiranog svjetla (mjereno s normiranim svjetlom kako je navedeno u točki 7 (1)) trebaju biti ograničeni u svakom odgovarajućem smjeru na 80 % najmanjih vrijednosti određenih u točkama 6.1. i 6.2. (1)

         7.3.   Svaki uređaj naveden u točki 1.2. gore treba zadovoljavati zahtjeve određene u točkama 7., 8., 9. i 11. (2) Međutim, ako je uređaj određen slučajnim odabirom iz serijske proizvodnje, zahtjevi glede najmanje i najveće jakosti emitiranog svjetla (mjereno s normiranim svjetlom kako je navedeno u točki 10. (2)) trebaju biti najmanje 80 % najmanjih vrijednosti određenih u točkama 7.1. i 7.2. (2) i ne smiju prelaziti 120 % najvećih vrijednosti određenih u točki 7.3. (2)

         7.4.   Svaki uređaj naveden u točki 1.3. gore treba zadovoljavati zahtjeve određene u točkama 7. i 8. (3) Međutim, ako je uređaj određen slučajnim odabirom iz serijske proizvodnje, jakost svjetla emitiranog u svakom odgovarajućem smjeru treba biti najmanje 80 % najmanjih vrijednosti i ne smije prelaziti 120 % najvećih vrijednosti određenih u točki 7.1. (3)

         Dodatak 1.

            Opisni dokument br …

            o EZ homologaciji tipa sastavnog dijela za gabaritna svjetla, prednja i stražnja pozicijska svjetla, kočna svjetla, svjetla za vožnju po danu i bočna svjetla za označivanje za motorna vozila i njihove prikolice

            (Direktiva 76/758/EEZ kako je zadnje izmijenjena Direktivom …/…/EZ)

         Sljedeći podaci, ako se primjenjuju, moraju se dostaviti u tri primjerka s popisom priloženih dokumenata. Svi crteži moraju se dostaviti u prikladnom mjerilu i dovoljno detaljni na formatu A4 ili presavijeni na taj format. Ako su priložene, fotografije moraju prikazivati potrebne pojedinosti.
         Ako sustavi, sastavni dijelovi ili zasebne tehničke jedinice imaju elektroničko upravljanje, trebaju se priložiti podaci o njihovim značajkama.
         0.   OPĆI PODACI
         0.1.   Marka (trgovački naziv proizvođača): …
         0.2.   Tip i opći trgovački opis (opisi): …
         0.5.   Naziv i adresa proizvođača: …
         0.7.   Mjesto i način postavljanja oznake EZ homologacije na sastavnim dijelovima i zasebnim tehničkim jedinicama: …
         0.8.   Adresa (adrese) pogona za sklapanje: …
         1.   OPIS UREĐAJA
         Tip uređaja: …
         1.1.1.   Funkcija (funkcije) uređaja: …
         1.1.2.   Kategorija ili razred uređaja: …
         1.1.3.   Boja emitiranog ili reflektiranog svjetla: …
         Crtež (crteži) dovoljno detaljni da omogućavaju identifikaciju tipa uređaja i da prikazuju …
         …
         1.2.1.   u kojem geometrijskom položaju uređaj treba biti ugrađen na vozilo (ne primjenjuje se na svjetla stražnje registarske pločice): …
         1.2.2.   os promatranja koju treba uzeti kao referencijsku os pri ispitivanjima (vodoravni kut H = 0°, uspravni kut V = 0°) i točku koju treba uzeti kao referencijsko središte pri navedenim ispitivanjima (ne primjenjuje se na katadiopterske uređaje i svjetla stražnje registarske pločice): …
         1.2.3.   mjesto namijenjeno za oznaku EZ homologacije tipa sastavnog dijela: …
         1.2.4.   za svjetla stražnje registarske pločice, geometrijski položaj na koji se uređaj treba postaviti u odnosu na prostor koji zauzima registarska pločica, te obris odgovarajuće osvijetljene površine: …
         1.2.5.   za glavna svjetla i prednja svjetla za maglu, pogled sprijeda na svjetla s pojedinostima orebrenja leća, ako postoji, te poprečni presjek: …
         1.3.   Sažet tehnički opis i pojedinosti, uz izuzeće svjetala s nezamjenjivim svjetlosnim izvorima, kategorija ili kategorije propisanih svjetlosnih izvora koji će biti jedno ili više od onih sadržanih u Direktivi 76/761/EEZ (ne primjenjuje se na katadiopterske uređaje): …
         Posebni podaci …
         1.4.1.   Za svjetla stražnje registarske pločice, izjava je li uređaj namijenjen za osvjetljavanje široke/visoke/široke i visoke pločice: …
         Za glavna svjetla: …
         1.4.2.1.   podaci o tome je li svjetlo namijenjeno za davanje kratkog i dugoga glavnog svjetla ili samo jednog od tih svjetala: …
         1.4.2.2.   podaci o tome je li, u slučaju da je glavno svjetlo namijenjeno za davanje kratkoga glavnog svjetla, ono oblikovano i izvedeno za oba - promet lijevom stranom i promet desnom stranom ili samo za promet lijevom odnosno desnom stranom: …
         1.4.2.3.   ako je glavno svjetlo opremljeno reflektorom koji se može namještati, položaj ugradbe glavnog svjetla u odnosu na tlo i uzdužnu srednju ravninu vozila, ako je glavno svjetlo samo za uporabu na tom položaju (tim položajima): …
         Za pozicijska svjetla, kočna svjetla i pokazivače smjera: …
         1.4.3.1.   ako se uređaj može upotrebljavati i u sklopu od dva svjetla iste kategorije: …
         1.4.3.2.   u slučaju uređaja s dvije razine jakosti (kočna svjetla i pokazivači smjera kategorije 2b) grafički prikaz rasporeda i specifikacija značajki sustava kojim se osiguravaju dvije razine jakosti: …
         1.4.4.   Za katadiopterske uređaje, sažet opis s tehničkim specifikacijama materijala katadiopterske optičke jedinice: …
         1.4.5.   Za svjetla za vožnju unatrag, izjava je li uređaj namijenjen za ugradbu na vozilo isključivo u paru uređaja: …

         Dodatak 2.

            UZORAK

            (najveći format: A4 (210 × 297 mm))

         CERTIFIKAT O EZ HOMOLOGACIJI TIPA

            Pečat nadležnog tijela

         Izjava se odnosi na:

                     —

                     homologaciju tipa (4),

                     —

                     proširenje homologacije tipa (4),

                     —

                     odbijanje homologacije tipa (4),

                     —

                     povlačenje homologacije tipa (4)

               tipa vozila/sastavnog dijela/zasebne tehničke jedinice (4) s obzirom na Direktivu …/…/EEZ kako je zadnje izmijenjena Direktivom …/…/EZ.
         Broj EZ homologacije tipa:
         Razlog za proširenje:
         ODJELJAK I.
         0.1.   Marka (trgovački naziv proizvođača): …
         0.2.   Tip i opći trgovački opis (opisi): …
         Identifikacijska oznaka tipa, ako je postavljena na vozilu/sastavnom dijelu/zasebnoj tehničkoj jedinici (4)
             (5): …
         0.3.1.   Mjesto te oznake: …
         0.4.   Kategorija vozila (4)
             (6): …
         0.5.   Naziv i adresa proizvođača: …
         0.7.   Mjesto i način postavljanja oznake EZ homologacije na sastavnim dijelovima i zasebnim tehničkim jedinicama: …
         0.8.   Adresa (adrese) pogona za sklapanje: …
         ODJELJAK II.
         1.   Dodatni podaci (prema potrebi): vidjeti Dopunu
         2.   Tehnička služba koja je odgovorna za provedbu ispitivanja: …
         3.   Datum izvještaja o ispitivanju: …
         4.   Broj izvještaja o ispitivanju: …
         5.   Napomene (ako ih ima): vidjeti Dopunu
         6.   Mjesto: …
         7.   Datum: …
         8.   Potpis: …
         9.   Priložen je popis opisne dokumentacije pohranjene u tijelu nadležnom za homologaciju, koja se može dobiti na zahtjev.

            Dopuna certifikatu o EZ homologaciji tipa br …
            o EZ homologaciji tipa uređaja za osvjetljavanje i/ili svjetlosnu signalizaciju kao sastavnog dijela s obzirom na Direktivu (direktive) 76/757/EEZ; 76/758/EEZ; 76/759/EEZ; 76/760/EEZ; 76/761/EEZ; 76/762/EEZ; 77/538/EEZ; 77/539/EEZ i 77/540/EEZ (7) kako su zadnje izmijenjene Direktivom (direktivama) …
            1.   Dodatni podaci

            Kad je primjenjivo, navesti za svako svjetlo:
            1.1.1.   Kategorija (kategorije) uređaja: …
            1.1.2.   Broj i kategorija svjetlosnih izvora (ne primjenjuje se na katadiopter) (8): …
            1.1.3.   Boja emitiranog ili reflektiranog svjetla: …
            1.1.4.   EZ homologacija dodijeljena isključivo za uporabu kao zamjenski dio na vozilima već u uporabi: da/ne (7)

            Posebni podaci za određene tipove uređaja za osvjetljavanje i svjetlosnu signalizaciju
            1.2.1.   Za katadiopterske uređaje: izdvojen/dio sklopa uređaja (7)

            1.2.2.   Za svjetla stražnje registarske pločice: uređaj za osvjetljavanje visoke pločice/široke pločice (7)

            1.2.3.   Za glavna svjetla: ako su opremljena reflektorom koji se može podešavati, položaj (položaji) ugradbe glavnog svjetla u odnosu na tlo i uzdužnu srednju ravninu vozila, ako je glavno svjetlo samo za uporabu na tom položaju (tim položajima): …
            1.2.4.   Za svjetla za vožnju unatrag: ovaj uređaj bit će ugrađen na vozilo samo kao dio para uređaja: da/ne (7)

            5.   Napomene

            Nacrti
            5.1.1.   Za svjetla stražnje registarske pločice: priloženi nacrt br … prikazuje geometrijski položaj na koji se uređaj treba postaviti u odnosu na prostor koji zauzima registarska pločica, te obris odgovarajuće osvijetljene površine;
            5.1.2.   Za katadiopterske uređaje: priloženi nacrt br … prikazuje geometrijski položaj na koji se uređaj treba postaviti na vozilo;
            5.1.3.   Za sve druge uređaje za osvjetljavanje i svjetlosnu signalizaciju: priloženi nacrt br … prikazuje geometrijski položaj na koji se uređaj treba postaviti na vozilo te referencijsku os i referencijsko središte uređaja.
            5.2.   Za glavna svjetla: način rada upotrijebljen tijekom ispitivanja (točka 5.2.3.9. Priloga I. Direktivi 76/761/EEZ): …

         Dodatak 3.
         PRIMJERI OZNAKE EZ HOMOLOGACIJE TIPA SASTAVNOG DIJELA
         Slika 1.a

         Slika 1.b

         Slika 1.c

         Slika 1.d

         Slika 1.e

         Slika 1.f

         Slika 2.a
         Pojednostavnjeno označivanje udruženih, spojenih ili uzajamno povezanih svjetala kad su dva ili više svjetala dio istog sklopa
         (Uspravne i vodoravne crte shematski prikazuju oblik uređaja za svjetlosnu signalizaciju. One nisu dio homologacijske oznake.)
         UZORAK A

         UZORAK B

         UZORAK C

            Napomena: Tri primjera homologacijskih oznaka, uzorci A, B i C predstavljaju tri moguće inačice označivanja uređaja za osvjetljavanje i svjetlosnu signalizaciju kad su dva ili više svjetala dio iste jedinice (sklopa) udruženih, spojenih ili uzajamno povezanih svjetala. Ova homologacijska oznaka pokazuje da je uređaj homologiran u Njemačkoj (e1) pod osnovnim homologacijskim brojem 1712 i da obuhvaća:

                     Stražnji i bočni katadiopter razreda IA homologiran u skladu s Direktivom 76/757/EEZ, redni broj izmjene 02;

                     Stražnji pokazivač smjera kategorije 2a homologiran u skladu s Direktivom 76/759/EEZ, redni broj izmjene 01;

                     Crveno stražnje pozicijsko svjetlo (R) homologirano u skladu s Prilogom II. Direktivi 76/758/EEZ, redni broj izmjene 02;

                     Stražnje svjetlo za maglu (F) homologirano u skladu s Direktivom 77/538/EEZ, redni broj izmjene 00;

                     Svjetlo za vožnju unatrag (AR) homologirano u skladu s Direktivom 77/539/EEZ, redni broj izmjene 00;

                     Kočno svjetlo s dvije razine jakosti (S2) homologirano u skladu s Prilogom II. Direktivi 76/758/EEZ, redni broj izmjene 02;

                     Bočno svjetlo za označivanje kategorije 1 (SM1) homologirano u skladu s Prilogom IV. Direktivi 76/758/EEZ, redni broj izmjene 00.

               Slika 2.b
         Pojednostavnjeno označivanje udruženih, spojenih ili uzajamno povezanih svjetala kad su dva ili više svjetla dio istog sklopa
         (Uspravne i vodoravne crte shematski prikazuju oblik uređaja za svjetlosnu signalizaciju. One nisu dio homologacijske oznake.)
         UZORAK A

         UZORAK B

         UZORAK C

         UZORAK D

            Napomena: Četiri primjera homologacijskih oznaka, uzorci A, B, C i D predstavljaju četiri moguće inačice označivanja uređaja za osvjetljavanje i svjetlosnu signalizaciju kad su dva ili više svjetala dio iste jedinice (sklopa) udruženih, spojenih ili uzajamno povezanih svjetala. Ova homologacijska oznaka pokazuje da je uređaj homologiran u Njemačkoj (e1) pod osnovnim homologacijskim brojem 7120 i da obuhvaća:

                     Prednje pozicijsko svjetlo (A) homologirano u skladu s Prilogom II. Direktivi 76/758/EEZ, redni broj izmjene 02;

                     Glavno svjetlo (HCR), s kratkim glavnim svjetlom oblikovanim i izvedenim za promet desnom i lijevom stranom te s dugim glavnim svjetlom najveće jakosti između uključivo 86 250 i 101 250 kandela (kako je naznačeno brojem 30), homologirano u skladu s Prilogom V. Direktivi 76/761/EEZ, redni broj izmjene 02;

                     Svjetlo za vožnju po danu (RL) homologirano u skladu s Prilogom III. Direktivi 76/758/EEZ, redni broj izmjene 00;

                     Prednji pokazivač smjera kategorije 1a homologiran u skladu s Direktivom 76/759/EEZ, redni broj izmjene 01.

               Slika 3.

         Tijelo glavnog svjetla treba nositi samo važeći homologacijski broj, na primjer:

                     ili

                     ili

                     ili

         PRILOG II.
         PODRUČJE PRIMJENE I TEHNIČKI ZAHTJEVI
         1.   PODRUČJE PRIMJENE
         Ovaj se Prilog primjenjuje na gabaritna svjetla, prednja i stražnja pozicijska svjetla te kočna svjetla za motorna vozila i njihove prikolice.
         2.   TEHNIČKI ZAHTJEVI
         Tehnički su zahtjevi oni navedeni u točkama 1. i od 5. do 8. i prilozima 1., 4. i 5. Pravilniku UNECE br. 7 koji predstavlja konsolidaciju sljedećih dokumenata:

                     —

                     niz izmjena 01 i 02 koje uključuju dopunu 1. nizu izmjena 02 te različite ispravke (9),

                     —

                     tiskarska pogreška (10),

                     —

                     Dopuna 2. nizu izmjena 02 (11),

                     —

                     Ispravak 1. Dopune 2. i Dopune 3. nizu izmjena 02 (12),

               osim
         2.1.1.   kad se upućuje na „Pravilnik br. 48”, što treba shvatiti kao „Direktiva 76/756/EEZ”.
         2.1.2.   kad se upućuje na „Pravilnik br. 37”, što treba shvatiti kao „Prilog VII. Direktivi 76/761/EEZ”.
         2.1.3.   Napomenu (9) u tablici iz točke 6.1. treba shvatiti kako slijedi:

            „Ugradba u motorna vozila i njihove prikolice uređaja navedenih gore je predviđena u Direktivi 76/756/EEZ.”

         PRILOG III.
         PODRUČJE PRIMJENE I TEHNIČKI ZAHTJEVI
         1.   PODRUČJE PRIMJENE
         Ovaj se Prilog primjenjuje na svjetla za vožnju po danu za motorna vozila.
         2.   TEHNIČKI ZAHTJEVI
         Tehnički su zahtjevi oni navedeni u točkama 2. i od 6. do 11. i prilozima 3. i 4. UNECE Pravilniku br. 87 koji predstavlja konsolidaciju sljedećih dokumenata:

                     —

                     Pravilnik u njegovoj izvornoj verziji (00) (13),

                     —

                     Ispravak 1. Pravilnika br. 87 (14),

                     —

                     Dopuna 1. Pravilnika br. 87 (15),

               osim
         2.1.1.   Kad se upućuje na „Pravilnik br. 48”, što treba shvatiti kao „Direktiva 76/756/EEZ”.

         PRILOG IV.
         PODRUČJE PRIMJENE I TEHNIČKI ZAHTJEVI
         1.   PODRUČJE PRIMJENE
         Ovaj se Prilog primjenjuje na bočna svjetla za označivanje motornih vozila i njihovih prikolica.
         2.   TEHNIČKI ZAHTJEVI
         Tehnički su zahtjevi oni navedeni u točkama 2. i od 6. do 9. i prilozima 1., 4. i 5. Pravilniku UNECE br. 91 koji predstavlja konsolidaciju sljedećih dokumenata

                     —

                     Pravilnik u njegovoj izvornoj verziji (00) (16),

                     —

                     Dopuna 1. Pravilnika ECE br. 91 (17),

               Osim:
         2.1.1.   kad se upućuje na „Pravilnik br. 48”, što treba shvatiti kao „Direktiva 76/756/EEZ”.
         2.1.2.   kad se upućuje na „Pravilnik br. 37”, što treba shvatiti kao „Prilog VII. Direktivi 76/761/EEZ”.
      ”

      (1)  dokumenta navedenog u točki 2.1. Priloga II. ovoj Direktivi.

      (2)  dokumenta navedenog u točki 2.1. Priloga III. ovoj Direktivi.

      (3)  dokumenta navedenog u točki 2.1. Priloga IV. ovoj Direktivi.

      (4)  Prekrižiti nepotrebno.

      (5)  Ako identifikacijska oznaka tipa sadrži znakove koji nisu bitni za opis vozila, sastavnog dijela ili zasebne tehničke jedinice, koji su obuhvaćeni ovim certifikatom o EU homologaciji tipa, tada takve znakove treba u dokumentaciji prikazati simbolom „?” (npr. ABC??123??).

      (6)  Kako je određeno u Prilogu II.A Direktivi 70/156/EEZ.

      (7)  Prekrižiti nepotrebno.

      (8)  Za svjetla s nezamjenjivim svjetlosnim izvorima, navesti broj i ukupnu snagu u vatima (vatažu) svjetlosnih izvora.

      (9)

               E/ECE/324

               Add. 6/Rev. 2.

               E/ECE/TRANS/505

      (10)

               E/ECE/324

               Add. 6/Rev. 2/Ispravak 1.

               E/ECE/TRANS/505

      (11)

               E/ECE/324

               Add. 6/Rev. 2/Izmj. 1.

               ECE/TRANS/505

      (12)

               E/ECE/324

               Add. 6/Rev. 2/Izmj. 2.

               E/ECE/TRANS/505

      (13)

               E/ECE/324

               Rev. 1/Add. 86.

               E/ECE/TRANS/505

      (14)

               E/ECE/324

               Rev. 1/Add. 86/Ispravak 1.

               E/ECE/TRANS/505

      (15)

               E/ECE/324

               Rev. 1/Add. 86/Izmj. 1.

               E/ECE/TRANS/505

      (16)

               E/ECE/324

               Rev. 1/Add. 90.

               E/ECE/TRANS/505

      (17)

               E/ECE/324

               Rev. 1/Add. 90/Izmj.1.

               E/ECE/TRANS/505


title: Direktiva 2013/14/EU Europskog parlamenta i Vijeća od 21. svibnja 2013. o izmjeni Direktive 2003/41/EZ o djelatnostima i nadzoru institucija za strukovno mirovinsko osiguranje, Direktive 2009/65/EZ o usklađivanju zakona i drugih propisa u odnosu na subjekte za zajednička ulaganja u prenosive vrijednosne papire (UCITS) i Direktive 2011/61/EU o upraviteljima alternativnih investicijskih fondova u odnosu na preveliko oslanjanje na kreditne rejtinge  Tekst značajan za EGP

text:
               06/Sv. 14

               HR

               Službeni list Europske unije

               52

         32013L0014

               L 145/1

               SLUŽBENI LIST EUROPSKE UNIJE

         DIREKTIVA 2013/14/EU EUROPSKOG PARLAMENTA I VIJEĆA
   od 21. svibnja 2013.
   o izmjeni Direktive 2003/41/EZ o djelatnostima i nadzoru institucija za strukovno mirovinsko osiguranje, Direktive 2009/65/EZ o usklađivanju zakona i drugih propisa u odnosu na subjekte za zajednička ulaganja u prenosive vrijednosne papire (UCITS) i Direktive 2011/61/EU o upraviteljima alternativnih investicijskih fondova u odnosu na preveliko oslanjanje na kreditne rejtinge
   (Tekst značajan za EGP)
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 53. stavak 1.,
   uzimajući u obzir prijedlog Europske komisije,
   nakon prosljeđivanja nacrta zakonodavnog akta nacionalnim parlamentima,
   uzimajući u obzir mišljenje Europske središnje banke (1),
   uzimajući u obzir mišljenje Europskoga gospodarskog i socijalnog odbora (2),
   u skladu s redovnim zakonodavnim postupkom (3),
   budući da:

               (1)

               Direktivom 2003/41/EZ Europskog parlamenta i Vijeća (4) predviđa se uređenje institucija za strukovno mirovinsko osiguranje (IORP) na razini Unije. Direktivom 2009/65/EZ Europskog parlamenta i Vijeća (5) predviđa se uređenje subjekata za zajednička ulaganja u prenosive vrijednosne papire (UCITS) na razini Unije. Slično tome, Direktivom 2011/61/EU Europskog parlamenta i Vijeća (6) predviđa se uređenje upravitelja alternativnih investicijskih fondova (UAIF) na razini Unije. Svim trima direktivama utvrđuju se bonitetni zahtjevi u pogledu upravljanja rizicima od strane IORP-a, društava za upravljanje i društava za investicije u vezi s UCITS-ima, odnosno UAIF-a.

               (2)

               Zbog financijske krize se ulagatelji, uključujući IORP-e, UCITS-e i alternativne investicijske fondove (AIF-e) previše oslanjaju na kreditne rejtinge radi ulaganja u dužničke financijske instrumente, a da pri tome ne provode vlastite procjene kreditne sposobnosti izdavatelja takvih dužničkih financijskih instrumenata. Kako bi se poboljšala kvaliteta ulaganja IORP-a, UCITS-a i AIF-a te tako zaštitili ulagatelji u te fondove, primjereno je zatražiti od IORP-a, društava za upravljanje i društava za investicije u vezi s UCITS-ima i UAIF-a da izbjegavaju isključivo ili automatsko oslanjanje na kreditne rejtinge ili njihovo korištenje kao jedini parametar prilikom procjene rizika povezanog s ulaganjima IORP-a, UCITS-a i AIF-a. Opće načelo protiv prevelikog oslanjanja na kreditne rejtinge trebalo bi, stoga, uključiti u procese i sustave upravljanja rizicima IORP-a, društava za upravljanja i društava za investicije u vezi s UCITS-om i UAIF-a te prilagoditi njihovim posebnostima.

               (3)

               Kako bi se dodatno odredilo opće načelo protiv prevelikog oslanjanja na kreditne rejtinge, koje bi trebalo uključiti u direktive 2009/65/EZ i 2011/61/EU, ovlast za donošenje akata u skladu s člankom 290. Ugovora o funkcioniranju Europske unije trebala bi se delegirati Komisiji radi učinkovitog sprečavanja društava za upravljanje i društava za investicije u vezi s UCITS-om i UAIF-a da se previše oslanjaju na kreditne rejtinge prilikom procjene kreditne sposobnosti. U tom pogledu je primjereno izmijeniti ovlasti Komisije u tim direktivama za donošenje delegiranih akata u vezi s općim odredbama koje se odnose na procese i sustave upravljanja rizicima koje koriste društava za upravljanje i društava za investicije u vezi s UCITS-om te UAIF-i. Od posebne je važnosti da Komisija u okviru svog rada na pripremama održava odgovarajuće savjetovanje, uključujući i ono na stručnoj razini, te da objavljuje rezultate takvih savjetovanja. Prilikom pripreme i sastavljanja delegiranih akata Komisija bi trebala osigurati istovremeni, pravovremeni i odgovarajući prijenos odgovarajućih dokumenata Europskom parlamentu i Vijeću.

               (4)

               Odgovarajuće mjere određene u ovoj Direktivi trebale bi biti u skladu s ostalim odredbama iz Uredbe (EZ) br. 1060/2009 Europskog parlamenta i Vijeća od 16. rujna 2009. o agencijama za kreditni rejting (7). Tim se odredbama određuje opći cilj smanjena prevelikog oslanjanja ulagatelja na kreditne rejtinge te bi se tako trebalo omogućiti postizanje tog cilja.

               (5)

               Budući da se cilj ove Direktive, odnosno doprinos smanjenju prevelikog oslanjanja IORP-a, UCITS-a i AIF-a na kreditne rejtinge prilikom ulaganja, ne može na dostatnoj razini ostvariti na razini država članica koje djeluju koordinirano te se stoga zbog sveeuropske strukture i učinka djelatnosti IORP-a, UCITS-a, AIF-a i agencija za kreditni rejting može bolje ostvariti na razini Unije, Unija može usvojiti mjere, u skladu s načelom supsidijarnosti, kako je određeno u članku 5. Ugovora o Europskoj uniji. U skladu s načelom proporcionalnosti, kako je određeno u tom članku, ova Direktiva ne prelazi ono što je potrebno za ostvarivanje tog cilja.

               (6)

               Direktive 2003/41/EZ, 2009/65/EZ i 2011/61/EU trebalo bi stoga na odgovarajući način izmijeniti.

               (7)

               U skladu sa Zajedničkom političkom izjavom država članica i Komisije o objašnjenjima od 28. rujna 2011. (8), države članice obvezuju se, u opravdanim slučajevima, uz obavijest o svojim mjerama za prenošenje dostaviti jedan ili više dokumenata kojima se objašnjava odnos između sastavnih dijelova direktive i odgovarajućih dijelova nacionalnih instrumenata za prenošenje. U pogledu ove Direktive, zakonodavac smatra da je prijenos takvih dokumenata opravdan,

         DONIJELI SU OVU DIREKTIVU:
   Članak 1.
   Izmjene Direktive 2003/41/EZ
   U članku 18. Direktive 2003/41/EZ umeće se sljedeći stavak:

      „1.a   Uzimajući u obzir vrstu, opseg i složenost djelatnosti nadziranih institucija, države članice osiguravaju da nadležna tijela prate primjerenost njihovih procesâ procjene kreditne sposobnosti, procjenjuju korištenje upućivanja na kreditne rejtinge koje su dodijelile agencije za kreditni rejting kako je određeno u članku 3. stavku 1. točki (b) Uredbe (EZ) br. 1060/2009 Europskog parlamenta i Vijeća od 16. rujna 2009. o agencijama za kreditni rejting (9), u njihovim politikama ulaganja i, prema potrebi, potiču ublažavanje učinka takvih upućivanja, s ciljem smanjenja isključivog i automatskog oslanjanja na takve kreditne rejtinge.

   Članak 2.
   Izmjene Direktive 2009/65/EZ
   Članak 51. Direktive 2009/65/EZ mijenja se kako slijedi:

               1.

               U stavku 1., prvi podstavak zamjenjuje se sljedećim:
               „1.   Društvo za upravljanje ili društvo za investicije koristi proces upravljanja rizicima koji u svakom trenutku omogućuje praćenje i mjerenje pozicijskog rizika i doprinosa pozicija sveukupnom profilu rizičnosti portfelja UCITS-a. Točnije, ne oslanja se isključivo ili automatski na kreditne rejtinge koje su dodijelile agencije za kreditni rejting kako je određeno u članku 3. stavku 1. točki (b) Uredbe (EZ) br. 1060/2009 Europskog parlamenta i Vijeća od 16. rujna 2009. o agencijama za kreditni rejting (10), za ocjenu kreditne sposobnosti imovine UCITS-a.

                  (10)  SL L 302, 17.11.2009., str. 1.”"

               2.

               Umeće se sljedeći stavak:
               „3.a   Uzimajući u obzir vrstu, opseg i složenost djelatnosti UCITS-a, nadležna tijela prate primjerenost procesâ društava za upravljanje i društava za investicije za procjenu kreditne sposobnosti, procjenjuju korištenje upućivanja na kreditne rejtinge iz prvog podstavka stavka 1., u politikama ulaganja UCITS-a i, prema potrebi, potiču ublažavanje učinka takvih upućivanja, s ciljem smanjenja isključivog i automatskog oslanjanja na takve kreditne rejtinge.”

               3.

               Stavak 4. mijenja se kako slijedi:

                           (a)

                           točka (a) zamjenjuje se sljedećim:

                                       „(a)

                                       kriteriji za procjenu adekvatnosti procesa upravljanja rizicima koji koristi društvo za upravljanje ili društvo za investicije u skladu s prvim podstavkom stavka 1.;”;

                           (b)

                           dodaje se sljedeći podstavak:
                           „Kriterijima iz točke (a) prvog podstavka osigurava se da se društvo za upravljanje ili društvo za investicije ne oslanja isključivo ili automatski na kreditne rejtinge, kako je navedeno u prvom podstavku stavka 1., za ocjenu kreditne sposobnosti imovine UCITS-a.”

         Članak 3.
   Izmjene Direktive 2011/61/EU
   Članak 15. Direktive 2011/61/EU mijenja se kako slijedi:

               1.

               U stavku 2., prvi podstavak zamjenjuje se sljedećim:
               „2.   UAIF-ovi provode primjerene sustave upravljanja rizicima s ciljem utvrđivanja, mjerenja, upravljanja i primjerenog praćenja svih rizika važnih za svaku strategiju ulaganja AIF-ova kojima je AIF izložen ili bi mogao biti izložen. Točnije, UAIF-ovi se ne oslanjaju isključivo ili automatski na kreditne rejtinge koje su dodijelile agencije za kreditni rejting kako je određeno u članku 3. stavku 1. točki (b) Uredbe (EZ) br. 1060/2009 Europskog parlamenta i Vijeća od 16. rujna 2009. o agencijama za kreditni rejting (11), za ocjenu kreditne sposobnosti imovine AIF-ova.

                  (11)  SL L 302, 17.11.2009., str. 1.”"

               2.

               Umeće se sljedeći stavak:
               „3.a   Uzimajući u obzir vrstu, opseg i složenost djelatnosti AIF-ova, nadležna tijela prate primjerenost procesâ UAIF-ova za procjenu kreditne sposobnosti, procjenjuju korištenje upućivanja na kreditne rejtinge iz prvog podstavka stavka 2., u politikama ulaganja AIF-ova i, prema potrebi, potiču ublažavanje učinka takvih upućivanja, s ciljem smanjenja isključivog i automatskog oslanjanja na takve kreditne rejtinge.”

               3.

               U stavku 5. dodaje se sljedeći podstavak:
               „Mjerama kojima se određuju sustavi upravljanja rizicima iz točke (a) prvog podstavka osigurava se da se UAIF-ovi ne oslanjaju isključivo ili automatski na kreditne rejtinge, kako je navedeno u prvom podstavku stavka 2., za ocjenu kreditne sposobnosti imovine AIF-ova.”

         Članak 4.
   Prenošenje
   1.   Države članice donose zakone i druge propise potrebne za usklađivanje s ovom Direktivom do 21. prosinca 2014. One o tome odmah obavješćuju Komisiju.
   Kada države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   2.   Države članice Komisiji dostavljaju tekst odredaba nacionalnog prava koje donesu u području na koje se odnosi ova Direktiva.
   Članak 5.
   Stupanje na snagu
   Ova Direktiva stupa na snagu dvadesetog dana od dana objave u Službenom listu Europske unije.
   Članak 6.
   Adresati
   Ova je Direktiva upućena državama članicama.

      Sastavljeno u Strasbourgu 21. svibnja 2013.

            Za Europski parlament

            Predsjednik

         M. SCHULZ

            Za Vijeće

            Predsjednica

         L. CREIGHTON

      (1)  SL C 167, 13.6.2012., str. 2.

      (2)  SL C 229, 31.7.2012., str. 64.

      (3)  Stajalište Europskog parlamenta od 16. siječnja 2013. (još nije objavljeno u Službenom listu) i Odluka Vijeća od 13. svibnja 2013.

      (4)  SL L 235, 23.9.2003., str. 10.

      (5)  SL L 302, 17.11.2009., str. 32.

      (6)  SL L 174, 1.7.2011., str. 1.

      (7)  SL L 302, 17.11.2009., str. 1.

      (8)  SL C 369, 17.12.2011., str. 14.


title: Direktiva Komisije 1999/21/EZ od 25. ožujka 1999. o hrani za posebne medicinske potrebe  Tekst značajan za EGP

text:
               13/Sv. 030

               HR

               Službeni list Europske unije

               68

         31999L0021

               L 091/29

               SLUŽBENI LIST EUROPSKE UNIJE

               25.03.1999.

      DIREKTIVA KOMISIJE 1999/21/EZ
   od 25. ožujka 1999.
   o hrani za posebne medicinske potrebe
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 89/398/EEZ od 3. svibnja 1989. o usklađivanju zakonodavstava država članica u odnosu na hranu za posebne prehrambene potrebe (1), kako je izmijenjena Direktivom Europskog parlamenta i Vijeća 96/84/EZ (2), a posebno njezin članak 4. stavak 1.,
   nakon savjetovanja sa Znanstvenim odborom za hranu,

               (1)

               budući da je hrana za posebne medicinske potrebe namijenjena zadovoljavanju posebnih prehrambenih potreba osoba, koje su pod utjecajem ili pothranjene zbog određene bolesti, poremećaja ili medicinskoga stanja; budući da se zbog toga mora uzimati pod liječničkim nadzorom, a to se može primijeniti pomoću drugih nadležnih zdravstvenih stručnjaka.

               (2)

               Budući da ovakve hrane ima mnogo, njezin se sastav može znatno razlikovati ovisno o specifičnoj bolesti, poremećaju ili medicinskom stanju bolesnika kojima je namijenjena, o dobi bolesnika i mjestu gdje primaju zdravstvenu njegu, o tome hoće li se ta hrana upotrebljavati kao jedini izvor prehrane bolesnika ili ne te eventualno o nekim drugim čimbenicima.

               (3)

               Budući da radi velike raznolikosti takve hrane i brzoga razvoja znanstvenih spoznaja na kojima se ona temelji nije primjereno utvrditi detaljna pravila s obzirom na njezin sastav.

               (4)

               Budući da se, međutim, mogu utvrditi neka osnovna pravila o količini vitamina i mineralnih tvari za hranu koja u cijelosti zadovoljava posebne prehrambene potrebe osoba kojima je namijenjena; budući da se takva pravila za hranu koja ne zadovoljava u cijelosti posebne prehrambene potrebe mogu prema potrebi utvrditi samo za najveću dozvoljenu količinu tih tvari.

               (5)

               Budući da ova Direktiva odražava trenutačna saznanja o toj hrani; budući da će se o svim promjenama na temelju znanstvenog i tehničkog napretka odlučivati u skladu s postupkom utvrđenim u članku 13. Direktive 89/398/EEZ.

               (6)

               Budući da u skladu s člankom 4. stavkom 2. Direktive 89/398/EEZ odredbe u vezi s tvarima za posebne prehrambene potrebe koje se upotrebljavaju u proizvodnji hrane za posebne medicinske potrebe treba utvrditi odvojenom Direktivom Komisije.

               (7)

               Budući da se sukladno članku 7. Direktive 89/398/EEZ za hranu koju obuhvaća ta Direktiva upotrebljavaju opća pravila utvrđena Direktivom Vijeća 79/112/EEZ od 18. prosinca 1978. o usklađivanju zakonodavstava država članica u odnosu na označivanja, prezentiranja i oglašavanja hrane (3), kako je zadnje izmijenjena Direktivom Komisije 1999/10/EZ (4); budući da se ovom Direktivom donose i proširuju dodaci i odstupanja od tih općih pravila, kada je to potrebno.

               (8)

               Budući da je posebno u pogledu prirode i namjene hrane za posebne medicinske potrebe potrebno omogućiti podatke o energetskoj vrijednosti i glavnim hranjivim tvarima koje takva hrana sadrži.

               (9)

               Budući da, s obzirom na prirodu hrane za posebne medicinske potrebe, tijelima za praćenje i nadzor trebaju uz uobičajena sredstva biti na raspolaganju dodatna sredstva kako bi im se omogućilo učinkovito nadgledanje te hrane.

               (10)

               Budući da je, u skladu s načelom razmjernosti, za postizanje temeljnoga cilja usklađivanja zakonodavstava država članica u vezi s hranom za posebne prehrambene potrebe potrebno i primjereno utvrditi pravila u pogledu hrane za posebne medicinske potrebe; budući da se ta Direktiva ograničava na ono što je potrebno za postizanje ciljeva u skladu s trećim stavkom članka 3.b Ugovora.

               (11)

               Budući da su mjere predviđene ovom Direktivom u skladu s mišljenjem Stalnog odbora za hranu,

         DONIJELA JE OVU DIREKTIVU:
   Članak 1.
   1.   Ova je Direktiva posebna Direktiva u smislu članka 4. stavka 1. Direktive 89/398/EEZ i njome se utvrđuju zahtjevi o sastavu i označivanju hrane za posebne medicinske potrebe, kako su određeni u stavku 2. i predstavljeni kao takvi.
   2.   U smislu ove Direktive:

               (a)

               „dojenčad” znači djeca mlađa od 12 mjeseci;

               (b)

               „hrana za posebne medicinske potrebe” znači skupina hrane za posebne prehrambene potrebe koja je posebno pripremljena ili posebnoga sastava, a namijenjena je za dijetalnu prehranu bolesnika te se mora konzumirati pod liječničkim nadzorom. Ona je namijenjena za potpunu ili djelomičnu prehranu bolesnika s ograničenom, oslabljenom ili poremećenom mogućnošću konzumiranja, probave, apsorpcije, metaboliziranja ili izlučivanja uobičajene hrane, nekih hranjivih tvari koje ta hrana sadrži ili metabolita, zatim za bolesnike s posebnim medicinskim zahtjevima koji se ne mogu podmiriti izmjenom prehrane uobičajenog sastava, hranom za posebne prehrambene potrebe ili njihovom kombinacijom.

         3.   Hrana za posebne medicinske potrebe dijeli se na sljedeće tri kategorije:

               (a)

               cjelovitu hranu u odnosu na hranjive vrijednosti hrane sa standardnim sastavom hranjivih tvari, koja ako se koristi u skladu s uputama proizvođača može biti jedini izvor prehrane osobama kojima je namijenjena;

               (b)

               cjelovitu hranu u odnosu na hranjive vrijednosti hrane s posebno prilagođenim sastavom hranjivih tvari za bolest, poremećaj ili medicinsko stanje, koja ako se koristi u skladu s uputama proizvođača može biti jedini izvor prehrane osobama kojima je namijenjena;

               (c)

               necjelovitu hranu koja u odnosu na hranjive vrijednosti hrane, sa standardnim ili prilagođenim sastavom hranjivih tvari specifičnim za bolest, poremećaj ili medicinsko stanje, koja nije primjerena za uporabu kao jedini izvor prehrane.

         Hrana iz točaka (a) i (b) može se također upotrebljavati kao djelomična zamjena ili kao dopuna prehrani bolesnika.
   Članak 2.
   Države članice moraju osigurati da se hrana za posebne medicinske potrebe može stavljati na tržište u okviru Zajednice samo ako je u sladu s pravilima utvrđenima u ovoj Direktivi.
   Članak 3.
   Sastav hrane za posebne medicinske potrebe mora se temeljiti na pouzdanim medicinskim i nutricionističkim načelima. Uporaba te hrane u skladu s uputama proizvođača mora biti sigurna, korisna i učinkovita u zadovoljavanju posebnih prehrambenih zahtjeva osoba kojima je namijenjena, u skladu s opće prihvaćenim znanstvenim podacima.
   Mora po sastavu odgovarati vrijednostima navedenima u Prilogu.
   Članak 4.
   1.   Naziv pod kojim se hrana za posebne medicinske potrebe prodaje jest:

               —

               na španjolskom:
               „Alimento dietético para usos médicos especiales”

               —

               na danskom:
               „Levnedsmiddel/Levnedsmidler til saerlige medicinske forml”

               —

               na njemačkom:
               „Diätetisches/Diätetische Lebensmittel für besondere medizinische Zwecke (Bilanzierte Diäten)”

               —

               na grčkom:
               „Διαιτητικá τρόφιμα ια ειδικούζ ιατρικούζ σκοπούζ”

               —

               na engleskom:
               „Food(s) for special medical purposes”

               —

               na francuskom:
               „Alimens(s) diététique(s) destiné(s) á des fins médicales spéciales”

               —

               na talijanskom:
               „Alimento dietetico destinato a fini medici speciali”

               —

               na nizozemskom:
               „Dieetvoeding voor medisch gebruik”

               —

               na portugalskom:
               „Produto dietético de use clínico”

               —

               na finskom:
               „Kliininen ravintovalmiste/kliinisiä ravintovalmisteita”

               —

               na švedskom:
               „Livsmedel för speciella medicinska ändaml”.

         2.   Prilikom označivanja, uz podatke koji su određeni člankom 3. Direktive 79/112/EEZ obvezno je i navođenje sljedećih podataka:

               (a)

               iskoristiva energetska vrijednost izražena u kJ i kcal, sadržaj bjelančevina, ugljikohidrata i masti, izraženi u brojčanom obliku na 100 grama ili 100 ml proizvoda u prometu, i ako je potrebno, na 100 grama ili 100 mililitara gotovoga proizvoda pripremljenog u skladu s uputama proizvođača. Ti se podaci mogu također navesti za određen obrok ili porciju, pod uvjetom da je na omotu određeno koliko obroka proizvod sadrži;

               (b)

               prosječna količina svake mineralne tvari i vitamina u proizvodu navedena u Prilogu, izražena u brojčanom obliku na 100 grama ili 100 ml proizvoda u prometu, i ako je potrebno, na 100 grama ili 100 mililitara gotovog proizvoda pripremljenog u skladu s uputama proizvođača. Ti se podaci mogu također navesti za određen obrok ili porciju, pod uvjetom da je na omotu određeno koliko obroka proizvod sadrži;

               (c)

               zaseban sadržaj sastavnih dijelova bjelančevina, ugljikohidrata i masti, i/ili drugih hranjivih tvari i njihovih sastojaka, označivanje kojih je nužno za pravilnu uporabu proizvoda, izražen u brojčanom obliku na 100 grama ili 100 ml proizvoda u prometu, i ako je potrebno, na 100 grama ili 100 mililitara gotovoga proizvoda pripremljenog u skladu s uputama proizvođača. Ti se podaci također mogu navesti za određen obrok ili porciju, pod uvjetom da je na omotu određeno koliko obroka proizvod sadrži;

               (d)

               podatak o osmolalnosti ili osmolarnosti proizvoda, ako je to potrebno;

               (e)

               podatak o podrijetlu i prirodi bjelančevina i/ili hidrolizata bjelančevina koje proizvod sadrži.

         3.   Na oznaci se još moraju navesti sljedeći obavezni podaci, ispred kojih se nalazi izraz „važno upozorenje” ili istovjetan izraz;

               (a)

               izjava da se proizvod mora uzimati pod liječničkim nadzorom;

               (b)

               izjava o tome je li proizvod prikladan za uzimanje kao jedini izvor prehrane;

               (c)

               ako je potrebno, izjava da je proizvod namijenjen određenoj starosnoj skupini;

               (d)

               ako je to potrebno, izjava da proizvod može prouzročiti zdravstvene probleme ako ga uzimaju osobe koje nemaju bolesti, poremećaje ili medicinska stanja kojima je proizvod namijenjen.

         4.   Oznaka mora također sadržavati:

               (a)

               izjavu „Za dijetalnu prehranu bolesnika od…”, pri čemu se u prazni prostor upisuju bolesti, poremećaji ili medicinska stanja za koja je proizvod namijenjen;

               (b)

               ako je potrebno, upozorenje koje se odnosi na potreban oprez prilikom uporabe te kontraindikacije;

               (c)

               opis svojstava i/ili obilježja s posebnim naglaskom na korisnost proizvoda u vezi s hranjivim tvarima koja su povećana, smanjena, uklonjena ili drukčije promijenjena, te utemeljenost uporabe proizvoda;

               (d)

               ako je potrebno, upozorenje da proizvod nije za parenteralnu uporabu.

         5.   Oznaka prema potrebi mora sadržavati upute za odgovarajuće pripremanje, uporabu i pohranu proizvoda nakon otvaranja unutarnjeg pakiranja.
   Članak 5.
   1.   U svrhu učinkovitog službenog praćenja i nadzora hrane za posebne medicinske potrebe koja se stavlja na tržište, proizvođač ili, ako je proizvod proizveden u trećoj zemlji, uvoznik mora obavijestiti nadležno tijelo država članica u kojima se proizvod prodaje tako da mu pošalje predložak oznake proizvoda. Države članice imaju mogućnost da te obaveze ne uvedu, ako mogu dokazati da nije potrebna službena obavijest za učinkovito praćenje te hrane na njihovom državnom području.
   2.   Nadležna tijela u smislu ovog članka navedena su u članku 9. stavku 4. Direktive 89/398/EEZ.
   Članak 6.
   Države članice donose zakone i druge propise potrebne za usklađivanje s ovom Direktivom najkasnije do 30. travnja 2000. One o tome odmah obavješćuju Komisiju.
   Ti zakoni i drugi propisi primjenjuju se tako da:

               —

               dopuštaju promet proizvodima koji su u skladu s ovom Direktivom i stupaju na snagu s učinkom od 1. svibnja 2000.,

               —

               zabranjuju promet proizvodima koji nisu u skladu s ovom Direktivom i stupaju na snagu s učinkom od 1. studenoga 2001.

         Kad države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Postupak za takvu uputu donose države članice.
   Članak 7.
   Ova Direktiva stupa na snagu dvadesetog dana od dana objave u Službenom listu Europskih zajednica.
   Članak 8.
   Ova je Direktiva upućena državama članicama.

      Sastavljeno u Bruxellesu 25. ožujka 1999.

            Za Komisiju

         Martin BANGEMANN

            Član Komisije

      (1)  SL L 186, 30.6.1989., str. 27.

      (2)  SL L 48, 19.2.1997., str. 20.

      (3)  SL L 33, 8.2.1979., str. 1.

      (4)  SL L 69, 16.3.1999., str. 22.
   PRILOG
   OSNOVNI SASTAV HRANE ZA POSEBNE MEDICINSKE POTREBE
   Specifikacije se odnose na hranu koja se stavlja na tržište kao hrana pripremljena za uporabu ili se priprema prema uputama proizvođača.

               1.

               Hrana iz članka 1. stavka 3. točke (a) koja je posebno namijenjena za dojenčad mora sadržavati vitamine i mineralne tvari kako je određeno u tablici 1.

               2.

               Hrana iz članka 1. stavka 3. točke (b) koja je posebno namijenjena za dojenčad mora sadržavati vitamine i mineralne tvari kako je određeno u tablici 1., ne dovodeći u pitanje izmjene jedne ili više tih hranjivih tvari potrebnih radi namjenske uporabe hrane.

               3.

               Najveće količine vitamina i mineralnih tvari u hrani iz članka 1. stavka 3. točke (c) posebno namijenjene za dojenčad, ne smiju prelaziti najveće količine navedene u tablici 1., ne dovodeći u pitanje izmjene jedne ili više tih hranjivih tvari potrebnih radi namjenske uporabe hrane.

               4.

               U slučaju kada to nije u suprotnosti sa zahtjevima koje nalaže namjensko korištenje, hrana za posebne medicinske potrebe za dojenčad mora biti u skladu s odredbama o sadržaju drugih hranjivih tvari koje se koriste za početnu i prijelaznu hranu za dojenčad, kao što je određeno u Direktivi 91/321/EEZ i njenim naknadnim izmjenama.

               5.

               Hrana iz članka 1. stavka 3. točke (a), osim posebno namijenjene za dojenčad, mora sadržavati vitamine i mineralne tvari kako je navedeno u tablici 2.

               6.

               Hrana iz članka 1. stavka 3. točke (b), osim posebno namijenjene za dojenčad, mora sadržavati vitamine i mineralne tvari kako je određeno u tablici 2., ne dovodeći u pitanje izmjene jedne ili više tih hranjivih tvari potrebnih radi namjenske uporabe hrane.

               7.

               Najveće količine vitamina i mineralnih tvari u hrani iz članka 1. stavka 3. točke (c), osim posebno namijenjene za dojenčad, ne smiju prelaziti vrijednosti navedene u tablici 1., ne dovodeći u pitanje izmjene jedne ili više tih hranjivih tvari potrebnih radi namjenske uporabe hrane.

      TABLICA 1.

      Vrijednosti vitamina, mineralnih tvari i elemenata u tragovima u cjelovitoj hrani namijenjenoj prehrani dojenčadi

      Vitamini:

               Na 100 Kj

               Na 100 kcal

               Najmanje

               Najviše

               Najmanje

               Najviše

               Vitamin A (μg RE)

               14

               43

               60

               180

               Vitamin D (μg)

               0,25

               0,75

               1

               3

               Vitamin K (μg)

               1

               5

               4

               20

               Vitamin C (mg)

               1,9

               6

               8

               25

               Tiamin (mg)

               0,01

               0,075

               0,04

               0,3

               Riboflavin (mg)

               0,014

               0,1

               0,06

               0,45

               Vitamin B6 (mg)

               0,009

               0,075

               0,035

               0,3

               Niacin (mg NE)

               0,2

               0,75

               0,8

               3

               Folna kiselina (μg)

               1

               6

               4

               25

               Vitamin B12 (μg)

               0,025

               0,12

               0,1

               0,5

               Pantotenska kiselina (mg)

               0,07

               0,5

               0,3

               2

               Biotin (mg)

               0,4

               5

               1,5

               20

               Vitamin E (mg α-TE)

               0,5/g višestruko nezasićenih masnih kiselina, izraženih kao linoleinska kiselina, ali ni u kojem slučaju manje od 0,1 mg na raspoloživih 100 kJ

               0,75

               0,5/g višestruko nezasićenih masnih kiselina, izraženih kao linoleinska kiselina, ali ni u kojem slučaju manje od 0,5 mg na raspoloživih 100 kcal

               3

      Mineralne tvari:

               Na 100 kJ

               Na 100 kcal

               Najmanje

               Najviše

               Najmanje

               Najviše

               Natrij (mg)

               5

               14

               20

               60

               Klor (mg)

               12

               29

               50

               125

               Kalij (mg)

               15

               35

               60

               145

               Kalcij (mg)

               12

               60

               50

               250

               Fosfor (mg) (1)

               6

               22

               25

               90

               Magnezij (mg)

               1,2

               3,6

               5

               15

               Željezo (mg)

               0,12

               0,5

               0,5

               2

               Cink (mg)

               0,12

               0,6

               0,5

               2,4

               Bakar (μg)

               4,8

               29

               20

               120

               Jod (μg)

               1,2

               8,4

               5

               35

               Selen (μg)

               0,25

               0,7

               1

               3

               Mangan (mg)

               0,012

               0,05

               0,05

               0,2

               Krom (μg)

               —

               2,5

               —

               10

               Molibden (μg)

               —

               2,5

               —

               10

               Fluor (mg)

               —

               0,05

               —

               0,2

      TABLICA 2.

      Vrijednosti vitamina, mineralnih tvari i elemenata u tragovima u cjelovitoj hrani, osim hrane namijenjene prehrani dojenčadi

      Vitamini:

               Na 100 kJ

               Na 100 kcal

               Najmanje

               Najviše

               Najmanje

               Najviše

               Vitamin A (μg RE)

               8,4

               43

               35

               180

               Vitamin D (μg)

               0,12

               0,65/0,75 (2)

               0,5

               2,5/3 (2)

               Vitamin K (μg)

               0,85

               5

               3,5

               20

               Vitamin C (mg)

               0,54

               5,25

               2,25

               22

               Tiamin (mg)

               0,015

               0,12

               0,06

               0,5

               Riboflavin (mg)

               0,02

               0,12

               0,08

               0,5

               Vitamin B6 (mg)

               0,02

               0,12

               0,08

               0,5

               Niacin (mg NE)

               0,22

               0,75

               0,9

               3

               Folna kiselina (μg)

               2,5

               12,5

               10

               50

               Vitamin B12 (μg)

               0,017

               0,17

               0,07

               0,7

               Pantotenska kiselina (mg)

               0,035

               0,35

               0,15

               1,5

               Biotin (mg)

               0,18

               1,8

               0,75

               7,5

               Vitamin E (mg α-TE)

               0,5/g višestruko nezasićenih masnih kiselina, izraženih kao linoleinska kiselina, ali ni u kojem slučaju manje od 0,1 mg na raspoloživih 100 kJ

               0,75

               0,5/g višestruko nezasićenih masnih kiselina, izraženih kao linoleinska kiselina, ali ni u kojem slučaju manje od 0,5 mg na raspoloživih 100 kcal

               3

      Mineralne tvari:

               Na 100 kJ

               Na 100 kcal

               Najmanje

               Najviše

               Najmanje

               Najviše

               Natrij (mg)

               7,2

               42

               30

               175

               Klor (mg)

               7,2

               42

               30

               175

               Kalij (mg)

               19

               70

               80

               295

               Kalcij (mg)

               8,4/12 (3)

               42/60 (3)

               35/50 (3)

               175/250 (3)

               Fosfor (mg)

               7,2

               19

               30

               80

               Magnezij (mg)

               1,8

               6

               7,5

               25

               Željezo (mg)

               0,12

               0,5

               0,5

               2,0

               Cink (mg)

               0,12

               0,36

               0,5

               1,5

               Bakar (μg)

               15

               125

               60

               500

               Jod (μg)

               1,55

               8,4

               6,5

               35

               Selen (μg)

               0,6

               2,5

               2,5

               10

               Mangan (mg)

               0,012

               0,12

               0,05

               0,5

               Krom (μg)

               0,3

               3,6

               1,25

               15

               Molibden (μg)

               0,72

               4,3

               3,5

               18

               Fluor (mg)

               —

               0,05

               —

               0,2

      (1)  Odnos kalcija/fosfora ne smije biti manji od 1,2 niti veći od 2,0.

      (2)  Za proizvode namijenjene djeci u dobi od 1 do 10 godina

      (3)  Za proizvode namijenjene djeci u dobi od 1 do 10 godina.


title: Direktiva Komisije 2001/63/EZ od 17. kolovoza 2001. o prilagodbi tehničkom napretku Direktive 97/68/EZ Europskog parlamenta i Vijeća o usklađivanju zakonodavstava država članica u odnosu na mjere protiv emisije plinovitih i krutih onečišćujućih tvari iz motora s unutarnjim izgaranjem koji se ugrađuju u izvancestovne pokretne strojeve

text:
               13/Sv. 016

               HR

               Službeni list Europske unije

               76

         32001L0063

               L 227/41

               SLUŽBENI LIST EUROPSKE UNIJE

               17.08.2001.

      DIREKTIVA KOMISIJE 2001/63/EZ
   od 17. kolovoza 2001.
   o prilagodbi tehničkom napretku Direktive 97/68/EZ Europskog parlamenta i Vijeća o usklađivanju zakonodavstava država članica u odnosu na mjere protiv emisije plinovitih i krutih onečišćujućih tvari iz motora s unutarnjim izgaranjem koji se ugrađuju u izvancestovne pokretne strojeve
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu 97/68/EZ Europskog parlamenta i Vijeća od 16. prosinca 1997. o usklađivanju zakonodavstava država članica u odnosu na mjere protiv emisije plinovitih i krutih onečišćujućih tvari iz motora s unutarnjim izgaranjem koji se ugrađuju u izvancestovne pokretne strojeve (1), a posebno njezin članak 14.,
   budući da:

               (1)

               Područje primjene Pravilnika br. 96 Gospodarske komisije za Europu (ECE) o emisijama iz motora s kompresijskim paljenjem koji se ugrađuju u poljoprivredne i šumarske traktore prošireno je kako bi se obuhvatili i drugi tipovi izvancestovnih pokretnih strojeva.

               (2)

               Europska je komisija ugovorna strana navedenog Pravilnika ECE-a.

               (3)

               Nužno je uskladiti tehničke zahtjeve iz tog Pravilnika s odgovarajućim zahtjevima iz Direktive 97/68/EZ.

               (4)

               Mjere predviđene ovom Direktivom u skladu su s mišljenjem Odbora za prilagodbu tehničkom napretku, osnovanog Direktivom Vijeća 92/53/EEZ (2).

               (5)

               Direktivu 97/68/EZ treba izmijeniti na odgovarajući način,

         DONIJELA JE OVU DIREKTIVU:
   Članak 1.
   Prilozi III. i IV. Direktivi 97/68/EZ mijenjaju se u skladu s Prilogom ovoj Direktivi.
   Članak 2.
   Ovom se Direktivom ne poništava niti jedna homologacija dodijeljena prije datuma navedenog u članku 3. u skladu s Direktivom 97/68/EZ niti se sprečavaju produljenja takvih homologacija prema uvjetima te Direktive pod kojima su i prvotno dodijeljene.
   Članak 3.
   Države članice donose zakone i druge propise potrebne za usklađivanje s ovom Direktivom najkasnije do 30. lipnja 2002. One o tome odmah obavješćuju Komisiju.
   Kada države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   Članak 4.
   Ova Direktiva stupa na snagu dvadesetog dana od dana objave u Službenom listu Europskih zajednica.
   Članak 5.
   Ova je Direktiva upućena državama članicama.

      Sastavljeno u Bruxellesu 17. kolovoza 2001.

            Za Komisiju

         Margot WALLSTRÖM

            Članica Komisije

      (1)  SL L 59, 27.2.1998., str. 1.

      (2)  SL L 225, 10.8.1992., str. 1.
   PRILOG
   Izmjene priloga III. i IV. Direktivi 97/68/EZ

               1.

               Prilog III. mijenja se kako slijedi:

                           (1)

                           u stavku 2.2.2., formula se zamjenjuje sljedećim:
                           0,96 ≤ fa ≤ 1,06

                           (2)

                           u Dodatku 2. stavku 1.2.1. trećoj alineji „CO” se zamjenjuje s „CO2”;

                           (3)

                           u Dodatku 2. stavak 1.9.2.2. zamjenjuje se sljedećim:
                           „1.9.2.2.   Provjera hlađenja vodom
                           Ova se provjera odnosi samo na mjerenja koncentracije vlažnog plina. Pri izračunu hlađenja vodom mora se uzeti u obzir razrjeđivanje vodenom parom NO plina za određivanje najvećeg otklona analizatora i određivanje koncentracije vodene pare u mješavini prema onoj koja se očekuje tijekom ispitivanja. NO plin za određivanje najvećeg otklona analizatora koncentracije od 80 do 100 % cjelokupnog mjernog raspona se, prema uobičajenom radnom području, propušta kroz (H)CLD, a vrijednost NO se bilježi kao D. NO plin tada se diže u mjehurićima kroz vodu pri sobnoj temperaturi i propušta kroz (H)CLD, a vrijednost NO se bilježi kao C. Temperatura vode se određuje i bilježi kao F. Tlak pare zasićenja što se tiče mješavine koji odgovara temperaturi mjehuričaste vode (F) određuje se i bilježi kao G. Koncentracija vodene pare (u %) što se tiče mješavine, izračunava se na sljedeći način:

                           i bilježi se kao H. Očekivana koncentracija razrijeđenog NO plina za određivanje najvećeg otklona analizatora (u vodenoj pari) izračunava se na sljedeći način:

                           i bilježi se kao De. Kod dizelskog ispuha, najveća se koncentracija (u %) vodene pare u ispuhu, koja se očekuje tijekom ispitivanja, pod pretpostavkom omjera H/C atoma goriva od 1,8 prema 1, iz najveće koncentracije CO2 u ispušnom plinu ili iz koncentracije nerazrijeđenog CO2 plina za određivanje najvećeg otklona analizatora (A, kako je izmjereno u odjeljku 1.9.2.1.), procjenjuje na sljedeći način:
                           Hm = 0,9 × A
                           i bilježi se kao Hm.
                           Hlađenje vodom izračunava se na sljedeći način:
                           i ne smije biti veće od 3 % cjelokupnog mjernog raspona.
                           De: očekivana koncentracija razrijeđenog NO (ppm)
                           C: koncentracija razrijeđenog NO (ppm)
                           Hm: najveća koncentracija vodene pare (%)
                           H: stvarna koncentracija vodene pare (%)

                              Napomena: Važno je da NO plin za određivanje najvećeg otklona analizatora sadrži najmanju koncentraciju NO2 za ovu provjeru, jer apsorpcija NO2 u vodi nije uzeta u obzir u izračunima prigušenja.”

                           (4)

                           u Dodatku 3. stavku 1.4.4., briše se druga forumula za pozadinsku korekciju masenog protoka čestica kroz jedan filtar, a prva se formula izmjenjuje i dopunjuje kako slijedi:

               2.

               Prilog IV. mijenja se kako slijedi:

                           (1)

                           u tablici, u drugom stupcu, redak 17. (redak „Neutralizacijski broj (jake kiseline)”) zamjenjuje se sljedećim:

                                       „Najviše 0,20 mg KOH/g”

                           (2)

                           u napomeni 9., druga rečenica se mijenja kako slijedi:

                              „U svrhu prvotne homologacije motora bez ispušnih plinova nakon obrade, na zahtjev podnositelja dozvoljava se masena nominalna razina sumpora od 0,05 % (najmanje 0,03 % mase), u kojem se slučaju izmjerena razina čestica mora ispraviti naviše do prosječne vrijednosti koja je nominalno utvrđena za sadržaj sumpora u gorivu (0,15 % mase) prema niže navedenoj jednadžbi:”.


title: Direktiva Komisije 96/8/EZ od 26. veljače 1996. o hrani namijenjenoj smanjenju tjelesne mase pri energetski ograničenim dijetama  Tekst značajan za EGP

text:
               13/Sv. 030

               HR

               Službeni list Europske unije

               50

         31996L0008

               L 055/22

               SLUŽBENI LIST EUROPSKE UNIJE

               26.02.1996.

      DIREKTIVA KOMISIJE 96/8/EZ
   od 26. veljače 1996.
   o hrani namijenjenoj smanjenju tjelesne mase pri energetski ograničenim dijetama
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 89/398/EEZ od 3. svibnja 1989. o usklađivanju zakonodavstava država članica u odnosu na hranu za posebne prehrambene potrebe (1), a posebno njezin članak 4.,
   budući da mjere Zajednice predviđene ovom Direktivom ne premašuju mjere potrebne za postizanje ciljeva koji su već predviđeni Direktivom 89/398/EEZ;
   budući da je hrana obuhvaćena ovom Direktivom različita i općenito se razlikuje po tome je li namijenjena da zamijeni ukupan dnevni unos hrane ili da zamijeni jedan ili više obroka dnevnog unosa hrane;
   budući da sastav te hrane treba zadovoljavati dnevne prehrambene potrebe osnovnim hranjivim tvarima ili značajan dio tih potreba osoba kojima je namijenjena;
   budući da su u zadnje vrijeme razvijeni brojni proizvodi kao zamjena za obroke i za osiguranje nekih količina izabranih osnovnih makronutrijenata i mikronutrijenata; budući da će se osnovni sastav te hrane donijeti kasnije;
   budući da se povrh toga energetska vrijednost koju daje hrana obuhvaćena ovom Direktivom mora ograničiti;
   budući da je u slučaju određene hrane čija je namjena zamijeniti ukupan dnevni unos sadržaj energije vrlo nizak; budući da će se posebna pravila za tu hranu s vrlo niskom energijom donijeti kasnije;
   budući da ova Direktiva odražava trenutačna znanja o toj hrani; budući da će se o svakoj promjeni koja bi poštovala inovacije na temelju znanstvenog i tehničkog napretka odlučivati postupkom utvrđenim u članku 13. Direktive 89/398/EEZ;
   budući da se prema članku 4. stavku 2. Direktive 89/398/EEZ odredbe u vezi s tvarima za posebne prehrambene potrebe koje bi se upotrebljavale pri proizvodnji hrane trebaju utvrditi u zasebnoj direktivi Komisije;
   budući da se odredbe u vezi s upotrebom dodataka u proizvodnji te hrane trebaju utvrditi u odgovarajućim direktivama Vijeća;
   budući da prema članku 7. Direktive 89/398/EEZ hrana obuhvaćena ovom Direktivom podliježe općim pravilima utvrđenim Direktivom Vijeća 79/112/EEZ od 18. prosinca 1978. o usklađivanju zakonodavstava država članica u odnosu na označivanja, prezentiranja i oglašavanja hrane (2) kako je zadnje izmijenjena Direktivom Komisije 93/102/EZ (3); budući da ova Direktiva prema potrebi usvaja i proširuje dodatke i izuzetke tih općih pravila;
   budući da priroda i namjena hrane obuhvaćene ovom Direktivom posebno zahtijevaju prehrambene oznake o energetskoj vrijednosti i glavnim hranjivim sastojcima koje sadrže;
   budući da je Znanstveni odbor za prehranu u skladu s člankom 4. Direktive 89/398/EEZ izdao mišljenje o odredbama koje mogu utjecati na javno zdravlje;
   budući da su mjere predviđene ovom Direktivom u skladu s mišljenjem Stalnog odbora za hranu,
   DONIJELA JE OVU DIREKTIVU:
   Članak 1.
   1.   Ova je Direktiva „posebna Direktiva” u smislu članka 4. Direktive 89/398/EEZ i njom se utvrđuju zahtjevi o sastavu i označivanju hrane za posebne prehrambene upotrebe namijenjene smanjenju tjelesne mase pri energetski ograničenim dijetama i predstavljene kao takve.
   2.   Hrana namijenjena smanjenju tjelesne mase hrana je posebnog sastava koja uporabom u skladu s uputama proizvođača u cijelosti ili djelomično zamjenjuje dnevni unos hrane. Dijeli se u dvije kategorije:

               (a)

               hrana koja je prezentirana kao zamjena za ukupan dnevni unos hrane;

               (b)

               hrana koja je prezentirana kao zamjena za jedan ili više obroka dnevnog unosa hrane.

         Članak 2.
   Države članice omogućuju da se hrana iz članka 1. stavlja na tržište Zajednice samo ako je u skladu s pravilima utvrđenim u ovoj Direktivi.
   Članak 3.
   Hrana iz ove Direktive u skladu je s kriterijima za sastav navedenim u Prilogu I.
   Članak 4.
   Svi pojedinačni sastojci hrane iz članka 1. stavka 2. točke (a) pri prodaji moraju biti pakirani u istoj ambalaži.
   Članak 5.
   1.   Naziv pod kojim se hrana prodaje glasi:

               (a)

               za hranu obuhvaćenu člankom 1. stavkom 2. točkom (a),
               „Zamjena za cjelodnevnu prehranu pri redukcijskoj dijeti”;

               (b)

               za hranu obuhvaćenu člankom 1. stavkom 2., točkom (b)
               „Zamjena za jedan ili više obroka pri redukcijskoj dijeti”.

         2.   Označivanje na ovoj hrani, osim uvjeta iz članka 3. Direktive Vijeća 79/112/EEZ, mora također sadržavati sljedeće obvezne podatke:

               (a)

               energetsku vrijednost izraženu u kJ i kcal, sadržaj bjelančevina, ugljikohidrata i masti izražen u brojčanu obliku na određenu količinu proizvoda preporučenog za konzumaciju;

               (b)

               prosječnu količinu svake mineralne tvari i vitamina za koje su predviđeni obvezni zahtjevi u stavku 5. Priloga 1., izraženu u brojčanu obliku na određenu količinu proizvoda koji se preporuča za konzumaciju. Osim toga, za hranu navedenu u točki (b) članka 1. stavka 2. podaci o vitaminima i mineralnim tvarima navedeni u tablici točke 5. Priloga I. moraju biti izraženi kao postotak vrijednosti određenih u Prilogu Direktivi Vijeća 90/496/EEZ (4);

               (c)

               ako je potrebno, upute za odgovarajuću pripremu i izjavu o važnosti pridržavanja navedenih uputa;

               (d)

               priloženu izjavu u kojoj se navodi da hrana, ako se konzumira u skladu s uputama proizvođača te osigurava dnevni unos veći od 20 g poliola dnevno, može imati laksativni učinak;

               (e)

               izjavu o važnosti dovoljnog dnevnog unosa tekućine;

               (f)

               za hranu iz točke (a) članka 1. stavka 2.:

                           i.

                           izjavu da hrana osigurava dovoljne dnevne količine svih osnovnih hranjivih tvari;

                           ii.

                           izjavu da se bez liječničkog savjeta hrana ne smije upotrebljavati više od tri tjedna;

               (g)

               za hranu iz točke (b) članka 1. stavka 2. izjavu da je takva hrana korisna svojoj namjeni samo kao dio energetski ograničene dijete te da i druga hrana mora biti obavezni dio takve dijete.

         3.   Označivanje, prezentiranje i oglašavanje takve hrane ne smije sadržavati obavijest o stopi ili količini izgubljene tjelesne mase kao rezultatu njihove upotrebe, smanjenju osjećaja gladi ili povećanju osjećaja sitosti.
   Članak 6.
   Države članice donose zakone i druge propise potrebne za usklađivanje s ovom Direktivom najkasnije do 30. rujna 1997. One o tome odmah obavješćuju Komisiju.
   Ti se zakoni i drugi propisi primjenjuju tako:

               —

               da se do 1. listopada 1997. dozvoli prodaja hrane koja je u skladu s ovom Direktivom,

               —

               da se s učinkom od 31. ožujka 1999. zabrani prodaja hrane koja nije u skladu s ovom Direktivom.

         Kad države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Postupak za takvu uputu donose države članice.
   Članak 7.
   Ova Direktiva stupa na snagu dvadesetog dana od dana objave u Službenom listu Europskih zajednica.
   Članak 8.
   Ova je Direktiva upućena državama članicama.

      Sastavljeno u Bruxellesu 26. veljače 1996.

            Za Komisiju

         Martin BANGEMANN

            Član Komisije

      (1)  SL L 186, 30.6.1989., str. 27.

      (2)  SL L 33, 8.2.1979., str. 1.

      (3)  SL L 291, 29.11.1993., str. 14.

      (4)  SL L 276, 6.10.1990., str. 40.
   PRILOG I.
   OSNOVNI SASTAV HRANE ZA ENERGETSKI OGRANIČENE DIJETE
   Specifikacije se odnose na hranu gotovu za upotrebu koja se stavlja na tržište ili se pripravlja u skladu s uputama proizvođača.
   1.   Energija

   1.1   Energija koju osigurava hrana iz članka 1. stavka 2. točke (a) za cjelodnevni obrok ne smije biti manja od 3 360 kJ (800 kcal) niti veća od 5 040 kJ (1 200 kcal).
   1.2.   Energija koju osigurava hrana iz članka 1. stavka 2. točke (b) po obroku ne smije biti manja od 840 kJ (200 kcal) niti veća od 1 680 kJ (400 kcal).
   2.   Bjelančevine

   2.1   Bjelančevine sadržane u hrani iz članka 1. stavka 2. točaka (a) i (b) moraju osigurati najmanje 25 % i najviše 50 % ukupne energije proizvoda. Ni u jednom slučaju količina bjelančevina u hrani iz članka 1. stavka 2. točke (a) ne smije biti veća od 125 g.
   2.2   Gore navedene odredbe o bjelančevinama odnose se na bjelančevine s kemijskim indeksom koji je jednak indeksu referentne bjelančevine FAO/WHO (1985.) iz Priloga 2. Ako je kemijski indeks manji od 100 % referentne bjelančevine, najmanji sadržaji bjelančevina se u skladu s tim povećavaju. U svakom slučaju, kemijski indeks bjelančevine mora činiti najmanje 80 % indeksa referentne bjelančevine.
   2.3   „Kemijski indeks” znači najmanji omjer između količine svake esencijalne aminokiseline i količine svake odgovarajuće aminokiseline referentne bjelančevine.
   2.4   U svim primjerima dodavanje aminokiselina dopušteno je isključivo za poboljšanje hranjive vrijednosti bjelančevina i samo u količinama koje su potrebne za tu namjenu.
   3.   Masti

   3.1   Energija koja potječe iz masti ne smije prelaziti 30 % ukupne raspoložive energije hrane.
   3.2   U hrani iz članka 1. stavka 2. točke (a) sadržaj linolne kiseline (u obliku glicerida) ne smije biti manji od 4,5 g.
   3.3   U hrani iz članka 1. stavka 2. točke (b) sadržaj linolne kiseline (u obliku glicerida) ne smije biti manji od 1 g.
   4.   Vlakna

   Sadržaj vlakana u hrani iz članka 1. stavka 2. točke (a) ne smije biti manji od 10 g i ne smije prekoračiti 30 g u ukupnom dnevnom unosu hrane.
   5.   Vitamini i mineralne tvari

   5.1   Hrana iz članka 1. stavka 2. točke (a) mora u ukupnom dnevnom unosu hrane osigurati najmanje:

               100 % količine vitamina i mineralnih tvari navedenih u tablici 1.

         5.2   Hrana iz članka 1. stavka 2. točke (b) mora po obroku osigurati najmanje 30 % količine vitamina i mineralnih tvari navedenih u tablici; međutim, količina kalija u svakom obroku koju osigurava ta hrana mora biti najmanje 500 mg.
   TABLICA

               Vitamin A

               (μg RE)

               700

               Vitamin D

               (μg)

               5

               Vitamin E

               (mg-TE)

               10

               Vitamin C

               (mg)

               45

               Tiamin

               (mg)

               1,1

               Riboflavin

               (mg)

               1,6

               Niacin

               (mg-NE)

               18

               Vitamin B6

               (mg)

               1,5

               Folat

               (μg)

               200

               Vitamin B12

               (μg)

               1,4

               Biotin

               (μg)

               15

               Pantotenska kiselina

               (mg)

               3

               Kalcij

               (mg)

               700

               Fosfor

               (mg)

               550

               Kalij

               (mg)

               3 100

               Željezo

               (mg)

               16

               Cink

               (mg)

               9,5

               Bakar

               (mg)

               1,1

               Jod

               (μg)

               130

               Selen

               (μg)

               55

               Natrij

               (mg)

               575

               Magnezij

               (mg)

               150

               Mangan

               (mg)

               1

         PRILOG II.

      PREGLED POTREBA ZA AMINOKISELINAMA
       (1)

               g/100 g bjelančevina

               Cistin + metionin

               1,7

               Histidin

               1,6

               Izoleucin

               1,3

               Leucin

               1,9

               Lizin

               1,6

               Fenilanin + tirozin

               1,9

               Treonin

               0,9

               Triptofan

               0,5

               Valin

               1,3

      (1)  Svjetska zdravstvena organizacija. Potrebe za energijom i za bjelančevinama. Izvješće sa zajedničkog sastanka FAO/WHO/UNU, Ženeva: Svjetska zdravstvena organizacija, 1985. (WHO Technical Report Series, 724).